text: Iz o COKS - Center odprte kode Slovenije Ali pa prebrskajte druge zanimive povezave s sveta odprte kode. Odprtokodne novice Ustanovljena mednarodna mreža Kompetenčnih centrov za Odprto Kodno Programsko Opremo Berlin, Chennai, Madrid, Maribor, Newry, Pariz, Portadown, Raleigh, Sao Paulo, Tokio, december 2009. Vodilne neprofitne FLOSS (Free Libre Open Source Software) organizacije po celem svetu so združile moči za ustanovitev prve mednarodne mreže FLOSS Kompetenčnih centrov, ki bodo omogočali izmenjava izkušenj, opredelitev najboljših praks ter ocenjevanje možnih sinergij za spodbujanje razvoja FLOSS v svetovnem merilu. Pri tem je vidno vlogo pobudnika in koordinatorja odigral slovenski COKS (Center Odprte Kode Slovenije). FLOSS prenovljene odprto kodne novice Zaradi pozitivnih odzivov glede objave novic iz sveta odprte kode, smo se odločili vzpostaviti novo spletno stran namenjeno objavi novic, člankov in komentarjev. Vabimo vas da obiščete spletno stran http://bazar.coks.si RSS novice pa so od sedaj naprej dosegljive na novem URL naslovu http://bazar.coks.si/?feed=rss2 Želimo vam prijetno branje. COKS Finska sprejela smernice, ki bodo pospešeno vpeljale odprto kodo v javno upravo Finska javna uprava je izdala priporočila namenjena javni upravi in informacijskim službam znotraj javne uprave. Kjer poudarjajo pozitivne učinke odprto kodnih rešitev, kot so pouporaba programja, hitrejši razvoj in kustumizacija rešitev, uporabe odprtih standardov, neodvisnost od dobaviteljev programja, svobodo, varnost, razvoj nacionalnega IT sektorja in ne na zadnje tudi nižanje stroškov. Dokument je na voljo le v original jeziku, s pomočjo google translate pa lahko preberete slovensko ali angleško različico Francoska Žandarmerija od leta 2004 do sedaj prihranila že 50 mio EUR s prehodom na odprto kodo Odločili so se za postopen prehod, najprej pisarniški paket, browser in v letu 2007 prešli tudi na Ubuntu Linux namizje. njihova poraba denarja za IT se je znižala za kar 70%, vendar se to ne pozna na kakovosti delovanja sistema. Prehod iz XPjev na Ubuntu je bil zelo enostaven, pravi Colonel Xavier Guimard. "Le dve stvari sta bistveno drugačni, eno so ikone, drugo pa igrice. Igrice niso naša prioriteta" preberite več Portugalsko združenje odprto kodnih podjetij aktivno proti monopolu Podoben problem, kot ga ima Slovenija s svojim portalom e-uprave (mnogo storitev deluje izključno z internet explorerjem) imajo tudi na Portugalskem. Pri njih je obvezna uporaba elektronske nabave v javnih organizacijah. Te postopke pa je na njihovem portalu Vortalgov mogoče opraviti le s pomočjo Microsoftovega brskalnika in Microsoftovega operacijskega sistema. Po večih neuspelih poskusih dogovora z upravljalcem portala so se odločili za sprožitev ustreznih pritožbenih postopkov pri nacionalnem uradu za varovanje konkurence in Evropski komisiji. Več o temi si lahko preberete tu Angleška vlada se vedno bolj spogleduje z odprto kodo Po nekaterih podatkih bi prehod na odprto kodo privarčeval vladi kar 600 milijonov funtov letno. Komercialno programje poleg očitnih licenčnih izdatkov povzroča tudi mnoge prikrite stroške. Javne ustanove bi se morale na vsak način branit pred priklepom na ponudnika (vendor lock-in). Več o tem lahko preberete tu Vendor lock-in je značilonst komercialnega programja in ga odprta koda ne pozna. Komercialni ponudniki se radi potrudijo, da prikažejo svojo rešitev kot cenovno ugodno. V večini primerov poskrbijo da je kasnejši prehod na katero koli drugo rešitev izredno drag. Hkrati pa obdržijo ekskluzivno pravico do nadaljnjega razvoja programja s čimer si zagotovijo (pre)velike zaslužke pri izvajanju storitev, nadgradenj in razvoju rešitev, ne glede na kakovost njihovega dela. Pri odprti kodi pa je pravno zagotovljena možnost spreminjanja kode programja, kar omogoča naročniku prosto iskanje storitev na trgu, to pa vpliva tako na kakovost kot tudi ceno nadaljnjega razvoja. CeBit letos v znamenju odprte kode Arnold Schwarzenegger je častno nagovoril zbrano množico na letošnjem CeBitu in sejmu po terminatorsko s "Hasta la vista, Baby" dodal svoj pečat. Ob poplavi netbookov je na CeBitu hkrati tudi veliko poudarka na odprto kodnih rešitvah. Predstavila so se podjetja, ki imajo močan vpliv v odprti kodi - Sun Microsystems, IBM, Mozilla, OpenOffice.org, SugarCRM, Typo3 in številni drugi. Nekaj več si lahko preberete tu Prenosniki z odprto kodo za šolarje V regiji Oise v Franciji bodo brezplačno razdelili 22.000 prenosnikov šolarjem. Ravno tako v letu 2010. Prenosniki bodo imeli prednaložene odprto kodne programe na sicer komercialnem operacijskem sistemu. več o tem Pingvini na pohodu Jure Forstnerič je v Monitorju objavil članek, kjer je podal podrobno analizo in oceno o tem, ali je Linux že pripravljen na namizja za prenosnike ali ne. Članek je zelo podroben in upošteva tako prednosti kot slabosti. Vabimo Vas, da si ga preberete. povezava do članka Nizozemsko ministrstvo za šolstvo ne bo več plačevalo licenčnin Na Nizozemskem so se odločili, da bodo prekinili s financiranjem licenčnega programja v šolah. Želijo da šole tudi same začnejo razmišljati o odprto kodnih programih. Šolstvo tako rekoč izobražuje učence kako uporabljati Word, namesto da bi jih poučevali kako se uporabljajo pisarniški programi na splošno. Ravno na področju šolstva bi se morali vsi zavedati pomena odprte kode in obravnavati odprto kodno programje enakopravno s komercialnim. več o tem si lahko v angleškem jeziku preberete tukaj Uprava nemškega mesta Böblingen pripravlja prehod na odprto kodno namizje Microsoftove licence za Windows jim potečejo leta 2010, zato so se odločili, da je sedaj pravi čas da začnejo pripravljati strategijo celotnega prehoda na odprto kodno namizje. Trenutno že uporabljajo OpenOffice na vseh svojih 450 delovnih postajah. V kolikor bi se odločili za nadaljno uporabo komercialnega operacijskega sistema, bi morali zamenjati tudi računalnike, ki jih uporabljajo. Vendar ne nameravajo kupovati novega hardwera. Ob prehodu na Ubuntu Linux, bodo računalniki delovali bistveno hitreje in tako ne bo potrebe po novi strojni opremi. Na podlagi izkušnje s prehodom na OpenOffice pisarniški paket še dodajajo, da je tovrstna investicija finančo izredno zanimiva, med tem ko je predviden direktni prihranek ob prehodu na odprto kodno namizje Linux sicer nekoliko manjši, vendar strateško nič manj zanimiv. več informacij najdete tu Tudi naša vlada na odprto kodo? Trije SD-jevi poslanci predlagajo prehod s plačljivih licenčnih računalniških programov na odprtokodne. Luki Juriju, Matevžu Frangežu in Dejanu Levaniču se taka prenova državnih in javnih informacijskih sistemov zdi smiselna, saj menijo, da so odprtokodne rešitve prav tako dobre kot plačljive, hkrati pa so popolnoma brezplačne. Pobudo so že naslovili na predsednika vlade, ministre za javno upravo, za visoko šolstvo, znanost in tehnologijo ter za šolstvo in šport. DZ za licence porabi več kot pol milijona Če bi predlog podprli, bi prihranili kar nekaj denarja. Samo državni zbor na primer za nakup programskih licenc porabi več kot pol milijona evrov. Sicer bi tudi prehod na nov sistem nekaj stal, saj bi bilo treba dodatno izboraziti tiste, ki informacijske sisteme vzdržujejo, nekaj napotkov pa bi potrebovali tudi uporabniki. Poslanec Juri si predstavlja postopni prehod. Tako bi se najprej zamenjalo enostavnejše programe, za katera niso potrebna večja dodatna znanja. Tako bi Internet Explorer zamenjali z Mozillo Firefoxom, Microsoft Office pa z Open Officeom. Pozneje bi lahko iz programskega okolja Windows prešli na Linux. Vlada v Vietnamu prehaja na odprto kodo Po poročanju Slashdota so se v Vietnamu odločili, da na vse vladne strežnike do 30. junija naložijo Linux, 70% delovnih postaj pa opremijo z OpenOffice, Firefoxom in Thunderbirdom do konca leta 2009. O podobnih prehodih smo že poročali tudi v Evropi. Rezultati tovrstnih prehodov pa kažejo bistveno zniževanje stroškov pri licencah in stroških varnosti informacijskih sistemov ob nespremenjeni storilnosti uporabnikov. več o tem Odprto kodni projekti leta 2008 Leto 2008 je ponovno rekordno leto za odprto kodo kar se tiče kakovosti in uporabnosti. Pa poglejmo kratek izbor programov, ki so pripomogli k temu: OpenOffice 3.0 - Preveden je v Slovenščino, s slovensko uporabniško podporo in izobraževanji, s številnimi funkcionalnostmi in kompatibilnostjo z MS Office paketi ter seveda brezplačnostjo je ta projekt postal dober odgovor na finančno krizo in zahtevami po zniževanju stroškov podjetij na področju informatike. Firefox 3.0 Vedno več uporabnikov preglejuje splet z Mozillinim brskalnikom Firefox. Odlikuje ga varnost, hitrost, ter možnost uporabe številnih dodatkov za različne namene, ki jih uporabniki delajo sami in so na voljo preko spleta. Gre za projekt ki je pomembno prispeval k razširjenosti uporabe odprte kode na domačem namizju. Ubuntu 8.10 Ubuntu Linux je marsikateremu uporabniku Windowsov osvojil srce in populiziral Linux. Z enostavnostjo uporabe in raznimi vizualno-uporabniškimi dodatki se zlahka kosa z vsemi prednostmi Viste, hkrati pa je bistveno varnejši in hitrejši in manj zahtevnejši iz vidika strojne opreme od razširjenih oken. Z Ubuntujem ste varni na internetu, hkrati pa že vsebuje prednaložene vse potrebne programe, za običajno delo z računalnikom. Vse ostale pa si lahko preprosto in brezplačno naložite iz repozitorijev. Android Android je odprto kodna platforma za mobilne naprave pod okriljem Googla. Odprl je številna vrata razvijalcem mobilnih aplikacij, zato njegov čas še prihaja in bo še močno vplival na trg mobilnih naprav v prihajajočem letu. Prihranek pri licencah glavna prednost OK Prihranek je glavna prednost, vendar ne edina, pravijo v organizaciji Cenatic, ki pomaga pri vključevanju odprte kode v špansko administracijo. Za 60% odstotkov organizacij je ključnega pomena, da je mogoče odprto kodne aplikacije prilagoditi specifičnim zahtevam, omenjajo pa še ostale prednosti odprte kode in sicer možnost izgradnje skupnosti okrog projekta, ki omogoča razvoj na podlagi sodelovanja, pouporaba oziroma večkratna uporaba odprto kodnih rešitev, ter neodvisnost od ponudnikov programske opreme. Pri komercialnem programju ima navadno edino ponudnik možnost vpogleda in edino on pravico do spreminjanja kode programja, medtem ko pri odprti kodi naročnik lahko izbira med številnimi ponudniki programerskih storitev na trgu. več o tem Nemška vlada prehaja na odprte standarde dokumentov V Nemčiji so se odločili, da bodo do 2010 vse vladne organizacije začele uporabljati Open document Format (odf) za izmenjavo dokumentov. Razlog za to odločitev je v tem, da gre pri odf za odprti standard, odobren s strani ISO zaradi transparentnosti in odprtosti zapisa, medtem ko splošno uporabljen Microsoftov zapis ne izpolnjuje v celoti zahtev ISO organizacije. Nemčija je s tem naredila velik korak naprej, saj marsikatere javne institucije še vedno predpisujejo plačljivo programsko opremo za pregledovanje njihovih dokumentov, kar je v nasprotju z načelom o brezplačni dostopnosti do javnih informacij. Uporaba odprtih standardov je mnogo bolj varna, saj je povsem jasno katere informacije se zapisujejo in kako. Odprti standardi ponujajo številne možnosti za povezljivost z drugo programsko opremo. Način zapisovanja je namreč jasno določen, hkrati pa ni prisotnih ovir (v obliki patentov) pri pouporabi takih zapisov. Odločitev o uporabi odf gre pozdraviti tudi zato, ker promovira odprte standarde, ter povečuje konkurenčnost trga programske opreme. preberi več Infotočka danica.si na odprto kodnih tehnologijah Gerontološki center Danice Vogrinec je v sodelovanju s Centrom odprte kode Slovenije letos odprl info točko za starejše. Namen projekta je zbrati čim več informacij za starejše občane na enem mestu. Ker gre za starejše osebe, ki jim pogosto manjka računalniške pismenosti, je na info točki prisoten tudi informator, ki pomaga vsem pri iskanju informacij. Vse informacije pa so dostopne tudi preko spleta na www.danica.si. Projekt je zasnovan kot odprto kodna strežniška rešitev in nudi možnosti za več takih info točk. Sam projekt pa odmeva tudi izven naše male zelene državice, vzbudil je zanimanje OSOR.EU, ki je krovno telo nacionalnih kompetenčnih centrov za odprto kodo in skrbi za pospešeno uvajanje odprto kodnih rešitev v javno upravo in državne institucije, si prizadeva za zmanjševanje IT stroškov javne uprave, za večjo efektivnost in povezljivost. Opis projekta se nahaja tu Linux obvladuje superračunalnike Tistim ki podrobneje poznate Linux operacijski sistem, verjetno ta novica ne bo nobeno presenečenje. Za tiste, ki pa še omahujete pa naj vam da motivacijo za spoznavanje Linuxa. Od 500 najzmogljivejših računalnikov na svetu jih kar 469 uporablja Linux kot glavni operacijski sistem. Preračunano v odstotke je to kar 93,8%. Ostali operacijski sistemi na listi 500 najboljših superračunalnikov so še Unix, BSD, Mac OS X in Windows. več o tem V Rusiji se izobražujejo na odprti kodi V Rusiji so namenili 1.7 milijonov evrov za projekt, ki bo na namizja v šolstvu prinesel Linux. Dodatno mislijo investirati še 19 milijonov evrov za ta prehod v naslednjem letu. Skupno število šol, ki že poganjajo odprto kodna namizja je 34, v projekt prehoda pa se jih je vključilo že 1092. Cilj projekta je izvesti prehod na polovici mestnih šol in vsaj 20% šol v urbanih naseljih. Nemške ambasade poganja Linux Odprto kodna namizja so bistveno cenejša kar se tiče vzdrževanja. Nemško zunanje ministrstvo seje zaradi tega odločilo za migracijo 11.000 namizij na Linux in ostale odprto kodne aplikacije, kot so na primer Open Office in Firefox. Trenutno so uspešno migrirali že 4000 računalnikov. Po njihovih podatkih so uspeli z odprto kodo znižati stroške na le tretjino povprečnih stroškov na posamezno namizje znotraj ministrstev Mozilla Firefox ima 20% svetovni tržni delež Slovencem zelo dobro poznan odprto kodni brskalnik Firefox je prestopil tudi magično mejo z osvojitvijo src 20 odstotkov uporabnikov v svetovnem merilu. Uporabniki se odločajo za Firefox predvsem zaradi varnosti, ter tudi hitrosti uporabe in številnih prosto dostopnih dodatkov zanj. Tržni delež še naprej vztrajno raste, medtem ko delež uporabnikov Internet Explorerja pada, kljub dejstvu da slednjega dobimo že prednameščenega znotraj najbolj uporabljenega namiznega operacijskega sistema Windows. OpenOffice 3.0 Uradno je bil izdan OpenOffice 3.0 za Windows, Linux in Mac operacijijske platforme. OpenOffice.org je po zmožnostih alternativa znanim, neprostim pisarniškimim paketom, kot je npr. MS-Office. Brez težav lahko odprete dokumente iz MS Office (Word, Excel, Powerpoint), jih urejate in shranite v obliko zapisa OpenOffice.org ali v izvirno obliko. OpenOffice.org od različice 2.0 naprej uporablja s standardom ISO potrjen zapis OpenDocument. Prav tako pa nima težav pri uporabi standardnega pdf formata zapisa. Brezplačno in brez omejitev uporabe si lahko prenesete novo različico tu. Nov pisarniški paket je uporabniku izredno prijazen, povprečen uporabnik niti ne zazna razlike pri prehodu iz plačljivih pisarniških paketov na OpenOffice. Instalacija je izredno preprosta, na voljo pa je tudi slovenska različica. Z novim paketom lahko legalno in brez stroškov rešite problem licenc pisarniškega paketa na vašem računalniku. Spremembe v GPL licenci ugodne za uporabo odprte kode v javnem sektorju Verzija 3 GPL licence je zaradi kompatibilnosti z Apache licenco bolj uporabna za Francoski vladni sektor pravi Thierry Aimé iz ministrstva za finance. Francija sicer nima posebne odprto kodne strategije, vendar obstaja potreba po uporabi odprto kodnega programja zaradi nadzora in neodvisnosti lastnega informacijskega sistema. "Licenca je pomembna pri izbiri programja" pravi Aimé, "Lincenca mora omogočati neomejeno uporabo, pravico da preučevanja kode, do popravljanja in izboljševanja aplikacije, ter pravico do distribucije. več si lahko preberete tu Nizozemski patentni urad prehaja na odprto kodo Nizozemski patentni urad za leto 2009 predvideva prehod na odprto kodno namizje, ter uporabo odprte kode na ostalih področjih. Za začetek so 26. septembra vzpostavili novo spletno stran, ki temelji na odprto kodnih tehnologijah. več si lahko preberete tu OpenOffice 3.0 RC2 Izšla je že druga različica kandidatke za uradno izdajo OpenOffice 3.0. Ta še vedno nosi oznako testne različice in še ni namenjena produkciji, lahko pa si jo brezplačno naložite s spleta za namen testiranja. Ponuja nam dosti novosti. Podpira že 1.2 verzijo s strani ISO podprtega ODF (OpenDocument formata), poleg tega da z njo lahko berete in shranjujete v Microsoft Office formatih, je sedaj na voljo podopra tudi za novejše zapise .docx, .xlsx, .pptx, ...). Orodje za delo s tabelami in grafi Calc pa sedaj podpira 1024 stolpcev. Nova različica pa deluje tudi na MAC OS X, brez potrebe po X11. Več o novostih, ki jih prinaša OO3.0 si lahko preberete tu Brezplačno pa si lahko OO 3.0 prenesete na svoj računalnik tu Gimp 2.6 Skupnost razvijalcev priljubljenega odprto kodnega grafičnega urejevalnika Gimp je izdala novo brezplačno različico 2.6. Nova različica prinaša izboljšano upravljanje z okni in večjo preglednost v menijih. Nova različica je pomembna tudi za to, ker prvič uporablja knjižnico GEGL (Generic Graphical Library). Ta omogoča hitrejše preglede med urejanjem, ter pomakne urejanje polne resolucije v ozadje. Nova različica ponuja tudi izboljšave v urejanju robov slik, odslej je mogoče urejanje izven osnovnih mer. Nekaj novosti pa je tudi v samih orodjih za editiranje slik. Gimp 2.6 je enostaven za instalacijo na Windows operacijske sisteme. Pri čemer imamo prste zraven tudi slovenski odprto kodni kontradiktoren, posebne zahvale za to pa lahko pripišemo Jerneju Simončiču. Nova različica je brezplačno na voljo tu: Download Revolucija ODF formata Microsoft ima kljub monopolnemu položaju obilo težav pri priznavanju svojih formatov zapisa s strani ISO, je ODF (Open document format) že leta splošno priznan standard s strani te organizacije. Tudi v vladnem sektorju po celem svetu doživlja ODF pravo revolucijo. Vsaj 15 vlad v državah kot so Južnoafriška republika, Brazilija, Italija, Hrvaška, Belgija, Danska, Francija, Rusija, Švica, Urugvaj, Malezija in v zadnjem tednu tudi Švedska, so posvojile ta standard dokumentnega zapisa. Evropski parlament in Evropska komisija sta še posebej naklonjena uvajanju odprto kodnih standardov in odprto kodnega programja v vladne organizacije. Kako je z uveljavljanjem ODF v Sloveniji zaenkrat še nimamo podatkov. Več o sprejemanju ODF formata pa si lahko preberete na ODF blogu: ODF Alliance Avstrija aktivno spodbuja k uporabi odprte kode Večina avstrijskih parlamentarnih poslancev in njihovih strak je mnenja, da bibilo potrebno spodbujati uporabo odprto kodnega programja in odprtih standardov. Mnenja posameznih strank si lahko preberete na spodnji povezavi. preberi več Odprto kodna organizacija toži vlado v Quebecu V Kanadski priovinci Quebec je bila vložena tožba proti vladi s strani lokalne odprto kodne organizacije Facil na višje sodišče ker ni uspela zagotoviti možnosti odprto kodnim aplikacijam v njenih nabavnih razpisih. S tem želijo opozoriti na problem lokalnih odprto kodnih razvijalcev programske opreme in oviranje razvoja IT sektorja. preberi več Mestna uprava v mestu Enschede (Nizozemska) testno nalaga OpenOffice Mestnim oblastem je potekla licenčna pogodba z Microsoftom, ki jih na leto stane 450.000 EUR. V skladu s pogodbo imajo še tri leta možnost uporabljati že instalirane verzije Microsoftovih produktov. Ta čas pa nameravajo preiskušati odprto kodno programje kot so OpenOffice in drugi. preberi več Amsterdam se pripravlja na veliko migracijo Mestne oblasti v Amsterdamu se na podlagi testnih 60 odprto kodnih namizjih odločajo o prehodu vseh 10.000 računalnikov, ki so v uporabi v mestni upravi, na odprto kodno namizje. V oktobru se bodo odločili ali bodo prenehali z uporabo Windows operacijskega sistema in prešli na Linux. Kot pisarniški paket bodo uporabili OpenOffice, za grafiko Gimp, za brskanje po spletu pa Mozillin Firefox. preberi več Mestna uprava Łeba, poljskega mesta, prešla na Open Office Na poljskem se dogaja prava mala odprto kodna revolucija vsaj kar se tiče lokalnih oblasti. Še eno mesto v je prešlo na Open Office, uporabljajo pa še poštni odjemalec Thunderbird, Firefox, Gimp na namizjih, ter Linux strežik s Sambo, Apachijem in MySQLom. Za pošiljanje dokumentov pa uporabljajo odprti pdf standard. preberi več Mestne uprave poročajo o velikih prihrankih zaradi OK Mestna uprava Katowice in Jaworzno na Poljskem poročajo o velikih prihrankih zaradi uporabe odprte kode. Mesti Katowice in Jaworzno so na OpenOffice prešle že leta 2005, uporabljajo pa veliko ostalega odprto kodnega programja. Začetki uporabe odprto kodnih programov pa segajo že v leto 2003. Od takrat poročajo o visokih prihrankih na področju programske opreme. več si lahko preberete tu NATO uvaja ODF kot obvezen standard Open Document Format, standard zapisa najbolj široko uporabljenega odprto kodnega pisarnikega paketa Open Office bo sedaj obvezen standard za uporabo pri dokumentih Nata, zaradi zagotavljanja interoperabilnosti se pri NATU zavedajo ključnega pomena priznanih in odprtih standardov. preberi več (En) Srbsko ministrstvo za telekomunikacije in informacijsko družbo aktivno podpira odprto kodo Prejšnji mesec so predstavili svojo različico Linuxa imenovano срб-линукс (Srb-Linux), ki je v celoti preveden, na voljo pa je tako v cirilici, kot latinici. V juniju so tudi predstavili preveden odprto kodni dokumentni sistem Alfresco, ki je sicer med najbolj priznanimi dokumentnimi rešitvami na trgu. Ministrstvo planira tudi samo uporabljati omenjeni rešitvi. preberi več (En) Uprava mesta Modena je migrirala na OpenOffice Mestna uprava v Modeni (Italija) je z januarjem letošnjega leta začela prehod iz MS Office na OpenOffice za vseh njihovih 1600 računalnikov. Že leta 2004 so sprejeli odločitev, da bodo začeli pospešeno uvajati odprto kodno programje na vseh področjih. Vodja projekta Laura Seidenari pravi, da jim je prehod na odprto kodo ponudil možnost izboljšanje kakovosti njihovega programja, hkrati pa ponudil večjo izbiro med razvijalci. V zvezi s prehodom na OpenOffice paravi, da je vse teklo gladko, edini problem so predstavljali makroji, napisani explicitno za MS Office. Zaposlenim v mestni administraciji so odprto kodne rešitve všeč, pravijo da je uporabnikom prijazen in da se jim je storilnost celo povečala. Zaradi tega o takem prehodu razmišljajo tudi druge mestne občine v regiji. Poleg odprto kodnega pisarniškega programja uporabljajo odprto kodo tudi na strežnikih. več o tem (En) FR: Poslanci so se zlahka navadili na odprto kodna namizja Francoski poslanci pravijo, da je bil prehod na odprto kodna namizja enostavnejši od pričakovanj. Poslanci sedaj že leto dni uporabljajo Ubuntu Linux. Član francoskega parlamenta Alain Vidalies pravi, da je trajalo le nekaj tednov, da so se pribvadili na nova namizja. Celo tisti, ki jim delo z računalnikom predstavlja težave, so se hitro navadili na novo okolje. Parlament je migriral vseh svojih 1145 računalnikov na Ubuntu Linux in je v enem letu prihranil okrog pol milijona evrov. več (angleško) Mozilla postavila rekord s Firefoxom Firefox se je zapisal v Guinessovo knjigo rekordov kot program z največ prenosi v štiriindvajsetih urah. Kljub pripravam na obremenitve strežnikov, so le ti podlegli ogromnem številu zahtevkov za prenos priljubljenega brskalnika, ter bili za nekaj časa nedosegljivi. V pičlih štiriindvajsetih urah je Firefox preneslo na svoje računalnike več kot 8 milionov uporabnikov, angleško Sourceforge.net, iz humanitarnih razlogov blokiran na Kitajskem Sourceforge.net, največji repozitorij odprto kodnega programja je blokiran za Kitajske uporabnike zaradi humanitarnih razlogov, zlorabe človekovih pravic in dogajanja v Tibetu. Kitajski uporabniki so tako izgubili dostop do največjega repozitorija brezplačnega programja. Kot pravi urednik pod imenom Notepad++, ta akcija ni usmerjena proti prebivalcem Kitajske, temveč proti odločitvam kitajske vlade. Več o tem lahko preberete tu Evropska komisija razmišlja o prehodu na odprto kodne rešitve Evropska komisja razmišlja o novi raziskavi, ki bi pokazala prednosti in slabosti prehoda na odprto kodo. "Interoptabilnost je izrednega pomembna za Komisijo." pravi Neelie Kroes. "Uporaba dobro dokumentiranih odprtih standardov je ključ da to dosežemo". Carlo Piana pravi da bi se komisija morala bolj držati svoje lastne politike, saj pri nekaterih njenih projektih zahteva uporabo Microsoft Excela. Več o tem Nizozemski socialisti proti podpiranju Microsoftovega monopola Socialisti v provinci Friesland želijo da vlada preneha s pomočjo Microsoftu pri prevajanju Office paketa v njihov jezik. Ad van de Kolk pravi: "Javni denar naj se porabi za programsko opremo v javni lasti". "Čas je da se konča podpiranje Microsoftovega monopola". Pravi tudi, da bi prevod OpenOffica poskrbel za to, da ne bo potrebe po tem. Več o tem lahko najdete tu Sporočilo Sun Microsystem in Novell informatikom v javnem in državnem sektorju Sun Microsystem in Novell, dve veliki podjetji, ki promovirata odprto kodo, sporočata informatikom v vladnih službah, da obstaja dovolj podpore za odprto kodno programje. Mnogi namreč menijo, da pri odprti kodi ni dovolj velike podpore. Simon Phipps iz Sun Microsystem pravi, da je ponudba tovrstnih storitev za odprto kodo primerljiva z ponudbo teh storitev pri lastniškem programju. "Odprta koda ne pomeni, da ne stane in da nimaš možnosti podpore. Prednost odprte kode pa je, da ima naročnik kontrolo nad tem kdaj in zakaj trošimo denar" pravi. Strahovi o pomanjkanju podpore so posledledica marketinga in manipulacij tistih podjetij, ki jih tovrstno programje ogroža. Mojca Kucler Dolinar o odprti kodi Ministrica za visoko šolstvo, znanost in tehnologijo Mojca Kucler Dolinar je kot slavnostna govornica na prireditvi Mozilla Firefox v Kiberpipi izrazila veliko podporo odprto kodnem programju. Poudarila je velik pomen programske opreme, temelječe na odprti kodi, tako za javno upravo kot tudi gospodarstvo in zasebnike. "Odprta koda postaja resen element na področju informacijske družbe in vse več je tistih, ki spoznavajo njene prednosti in priložnosti", je še dejala ministrica. Novinarske konference so se udeležili še Zbigniew Braniecki, Community Evangelist Mozilla Europe, predstavnik projekta slovenjenja Firefoxa in predstavnika organizatorjev - Kiberpipe in Društva študentov informatike. Na sporedu so bila tudi različna predvanja, na katerih so nastopili Tristan Nitot, Zbigniew Braniecki in nekaj predstavnikov domačih podjetij, ki razvijajo lastne rešitve, povezane z brskalnikom Firefox. Ogled predavanj je mogoč tudi v živo. Osrednji govornik na tiskovni konferenci je bil Tristan Nitot, predsednik Mozilla Europe, ki je predstavil glavne novosti Firefoxa 3 v primerjavi s konkurenčnimi brskalniki in predhodnjimi različicami Firefoxa. Največji pomen pripisuje izboljšani zmogljivosti Firefoxa pri izvajanju JavaScripta in pri porabi pomnilnika. Omenil pa je tudi nekaj novih funkcij, kot je "veličastna vrstica" (Awesome Bar), ki se sproti uči in uporabniku predlaga strani, ki jih bo najverjetneje želel obiskati. Dodatne informacije o sami prireditvi najdete tu: info Tudi Nokia se podaja v odprtokodne vode S prihodom novih in zagretih tekmecev á la Microsoft in Apple na mobilni trg, so se pri Nokii v torek, 24. junija, odločili kupiti britansko razvijalsko hišo mobilnih operacijskih sistemov, bolje znano pod imenom Symbian. Namen je združiti večino nivojev izdelave programskih rešitev in ustanoviti fundacijo za odprotokodno distribucijo le-teh. Glavni "motivator" pri tej odločitvi je vedno večji vpliv enostavno razširljivih in/ali odprotokodnih rešitev konkurence. Oddelek sam bi naj vodila skupina 10 članov mobilnih podjetij in operaterjev po svetu. Nov Symbian Foundation si je zastavil cilj poenotiti programski sloj mobilnih aparatov in postati najbolj uporabljena platforma na svetu v vseh cenovnih razredih. Vsekakor je to korak naprej tako na odprtokodni sceni kot na mobilnem trgu, vendar v žarišče prihaja tudi Apple-ov iPhone, ki se najbrž ne bo sprijaznil s tujim programskim okoljem. Java bo postala odprto kodna Kot poročajo pri ZDNet, je Simon Phipps, direktor za odprto kodo pri Sun Microsystems napovedal, da bo v naslednjih mesecih SUN Javo objavil pod GPL licenco. Načrti za izdajo Jave pod GPL sicer obstajajo že od leta 2006, vendar se je zapletlo pri nekaterih podjetjih, ki svojih delov kode niso želela izdati pod odprto licenco. Sun se je uspel dogovoriti s podjetjem, ki je imelo v lasti knjižnice za rastrsko in 2D grafiko, da bodo dovolili izdajo svoje kode pod GPL licenco, pogovori s podjetjem, ki ima v lasti kodo za delo z zvokom pa so padli v vodo, zato bo Sun ta del kode napisal na novo. Korak k odprtju Jave pa je pred kratkim naredilo tudi podjetje RedHat, ki je pod GPL licenco izdalo OpenJDK. OpenJDK je že postal standardni del distribucij Fedora 9 in Ubuntu 8.04. Izobraževanje o odprti kodi za 600 učiteljev Septembra bo turško Ministrstvo za šolstvo poslalo na izobraževanje 600 učiteljev, ki bodo na to priučeno znanje prenašali na svoje učence. V letu dni so Turki pripravili podrobno učno gradivo za odprto kodo. Izobraževanje za učitelje bo trajalo nekje 90 ur v treh mesecih. [[1]] Evropska komisija bi morala izključiti Microsoft iz načrtovane informatizacije Heide Rühle iz Evropskega parlamenta je zelo ostro nastopil proti Microsoftu, saj se le ta ne drži pravil trga Evropske unije in pri temu ne pomagajo niti kazni s strani Evropske komisije niti odločbe Evropskega sodišča. Rühle je dodal,da se Evropska komisija izogiba soočenja s tem problemom, čeprav je naloga Komisije da zagotovi uveljavitev predpisov. Napovedal je, da bo zelo resno nadzoroval delo komisije glede tega primera. Download day Danes bo izšel Mozillin brskalnik Firefox 3. Mozilla želi, da bi se Firefox 3 zabeležil v Guinessovo knjigo rekordov, kot največkrat downloadan program v 24 urah. Ne zamudite, lov na lisico se odpre ob 19h po našem času! [3] Izšla Opera 9.5 Včeraj, le dva dni po različici Release Candidate in skoraj dve leti po izdaji različice 9.0, je izšla Opera 9.5. Novosti in izboljšav je veliko, pri Operi pa trdijo, da so najhitrejši brskalnik na svetu naredili še hitrejšega (hitrejši zagon in dvakrat hitrejši izris JavaScript in HTML strani). Oglejmo si le nekaj novosti, ki jih najnovejša Opera prinaša: ISO zaradi pritožb še ne bo potrdil OOXML standarda Zaradi pritožb ISO članic Brazilije, Indije, Južne Afrike in Venezule, je ISO odločil da Microsoftovega predloga OOXML standarda še ne bo potrdil. Proces se lahko zavleče tudi za nekaj mesecev. Poleg omenjenih držav, ki so se uradno pritožile, se je tudi znotraj EU dvignilo veliko prahu zaradi omenjenega standarda, saj mnogi menijo, da kljub temu, da se ga promovira kot odprtega, omogoča omejevanje konkurence. Mnogo ISO članov je javno protestiralo proti sprejemu standarda tudi zaradi nenavadnih postopkov glasovanja in lobiranja, ter kratkim rokom za pregled 6000 strani dokumentacije standarda. Prišlo je celo do javnih protestov na otoku, ter hude krvi na Danskem. Pod drobnogled je proces odločenja o standardu vzela tudi Evropska komisija. Tudi v Sloveniji ni manjkalo jeze nekaterih, ko je vzdržan glas slovensko ISO telo spremenilo na koncu v glas ZA sprejem standarda. Mediji v Sloveniji se niso pretirano posvečali tej temi. ISO uradna odločba se nahaja tu: http://www.iso.org/iso/pressrelease.htm?refid=Ref1136 Evropska predstavitev Firefoxa v Ljubljani Malo je tistih, ki ne poznajo odprto kodnega brskalnika Mozilla Firefox. Ker Slovenija predseduje Svetu EU in je hkrati na vrhu lestvice po deležu uporabnikov priljubljenega brskalnika, je bila izbrana za osrednjo prireditev v Evropi ob izdaji nove različice 3.0. Celodnevni dogodek bo gostila Kiberpipa z začetkom ob 11. uri, ter zaključkom z zabavo od 21.00 ure dalje. Mozilla se želi z izdajo novega brskalonika uvrstiti v Guinessovo knjigo rekordov, kot največkrat downloadani program v 24 urah. http://www.kiberpipa.org/firefox/ Evropska komisija o odprtih standardih Evropska komisionarka Neelie Kroes je v svojem govoru včeraj, 10.6. poudarila velik pomen odprtih standardov v informacijski tehnologiji. "Evropska komisija si ne more privoščiti, da postane priklenjena na določeno tehnologijo in s tem tvega izgubo nadzora nad svojimi informacijami." Vladam po evropi priporoča uporabo programja, ki temelji na odprtih standardih. Čeprav ni omenila konkretnega imena, je imela v mislih ravno Microsoft: "Vsi vemo, da je Komisija našla nepravilnosti na nekaterih tehnoloških trgih, pe nikoli prej se ni zgodilo, da je morala komisija izdati kar dve zaporedni kazni v katerem koli primeru kršenja konkurenčnih pravil". Poleg dolgoročnih pozitivnih ekonomskih učinkov gre tudi za demokratične razloge. Noben državljan ali podjetje ne sme biti prisiljen ali vzpodbujan k temu, da uporablja tehnologijo določenega podjetja za dostop do javnih in vladnih informacij. Noben državljan ali podjetje ne bi smel biti prisiljen ali vzpodbujan k temu da izbere zaprto tehnologijo namesto odprto. Čeprav so vlade sprejele tako odločitev v začetku, je še poudarila. http://ec.europa.eu/idabc/en/document/7681 Berlinska administracija bo preiskusila odprto kodna namizja V Berlinu bodo v enem od oddelkov državne uprave testno uvedli odprto kodna namizja. Odločili so za Ubuntu Linux. http://ec.europa.eu/idabc/en/document/7677 Nov migracijski priročnik za državni sektor Nemško notranje ministrstvo je izdalo že tretjo izdajo svojega priročnika o migraciji na odprto kodo namenjeno vladnem sektorju. V njem so zbrali priporočila kako po metodi "korak za korakom" uspešno preiti na odprto kodno programje. V priročniku so zbrane tudi primerjave med posameznimi programi, ki služijo istim potrebam. Vodič je dostopen v nemščini, pričakuje pa se tudi angleška različica. Več informacij (v nemščini) Mestna uprava v Munchenu razvila orodje za migracijo predlog v OO Mestna uprava v Munchenu razvila orodje WollMux, katerega namen je olajšati prehod iz MS Office na OpenOffice paket. S tem so zmanjšali število interno napisanih makrov za MS paket, ki jih je potrebno ponovno napisati za OpenOffice. WoolMux so izdali pod Evropsko licenco EUPL, ter tako omogočili vsem zaintereseranim, da program sami uporabijo in ga po potrebi tudi izboljšajo. http://ec.europa.eu/idabc/en/document/7671 osor.eu platforma še v juniju OSOR, Open Source Observatory and Repository, projekt Evropske komisije, katerega namen je združiti izkušnje in rešitve za e-upravo posameznih članic, je razvil sodelovalno platformo, kjer se bodo izmenjevale izkušnje in aplikacije e-uprave. S tem bo omogočeno boljše sodelovanje nacionalnih kompetenčnih centrov, kot je tudi Center odprte kode Slovenije. V uradni najavi delovanja OSOR-jeve platforme v spletnem glasilu Synergy, ta je namenjen razvoju e-uprave v Evropski uniji, je bil omenjen tudi COKS kot vzorčni primer kompetenčnega centra. Verizon bo ponujal Linux na telefonih Verizon, eden od vodilnih ponudnikov v ZDA, bo mobilne telefone prodajal z nameščenim Linux sistemom in je prvi ponudnik v ZDA, ki se je pridružil LiMo projektu, kjer že sodelujejo Motorola, Samsung, Orange in Vodafone. Verizon napoveduje, da bo LiMo pri njih najbolj preferiran OS. preberi več Odprto kodni projekt e-Government Bolgarski programer Daniel Denev se je po številnim neuspelih poskusih trženja svoje aplikacije za e-vladne storitve znotraj Bolgarske javne in lokalne uprave odločil izdati kodo pod GPL licenco. Njegov program je bil sicer nagrajen za najboljši E-vladni projekt leta 2004, narejen je s pomočjo ASP.Net in C# in deluje na Microsoftovi platformi. preberi več Becta odsvetuje Visto in Office 2007 otoškim šolam Angleška IT agencija za šolstvo Becta odsvetuje šolam instalacijo Microsoftovega novega OS in pisarniškega paketa, ter priporoča odprto kodne alternative. Za ta korak so se odločili, ker po njihovem mnenju te rešitve ne omogočajo prave interoperabilnosti, ter z omejevanjem konkurence škodijo tako uporabnikom, kot tudi šolam in doseganju ciljev v šolstvu. Preberi več Pošte v Rusiji na odprto kodno namizo Ruska poštna služba predvideva migracijo 125.000 računalnikov na odprto kodno namizje zaradi zniževanja stroškov. Preberi več Fedora 9.00 Na voljo je nova različica Fedora Linux-a, žal trenutno še ne v Sloveniščini. Primerna je tako za Linux začetnike kot tudi za tiste, ki imajo z Linuxom že nekaj izkušenj, izbiramo lahko med verzijami za namizje, prenosnik ali strežnik. Ponuja pa Gnome 2.22, KDE 4.03, OpenOffice 2.4, Firefox 3, ter še marsikaj koristnega. preberi več Izšel je OpenOffice.org 3.0 beta Novi OO je zaenkrat namenjen le za testiranje, na stabilno različico bomo mogli še malo počakati. Nova različica prinaša kar nekaj izboljšav najbolj priljubljenem odprto kodnem pisarniškem paketu. Povečana je zmogljivost Calc-a, prav tako je izboljšano kreiranje grafov, izboljšano kreiranje PDFov, omogočena je uporaba dodatnih ekstenzij za OO, zanimiva izboljšava je tudi podpora dveh monitorjev v Impressu (za predstavitve), kar omogoča uporabniku, da na platno projecira svojo predstavitev, hkrati pa na svojem monitorju uporablja svoje dodatne zapiske. preberi več Avstrija povečuje uporabo odprte kode v šolstvu Avstrijsko ministrstvo za šolstvo želi povečati delež uporabe odprto kodnega programja v osnovni in srednji šoli. DVDje z odprto kodnimi programi kot so OpenOffice.org, Gimp, Scribus, Eclipse, Apache, MySQL, Moodle in drugimi bodo poslali na 1600 šol v Avstriji ter jih brezplačno delili na raznih izobraževalnih sejmih in predstavitvah. Projekt je podprlo tudi podjetje SUN Microsystems. Preberi več (En) Katero distribucijo Linuxa izbrati? Počasen razvoj ma lastniških operacijskih sistemov (OS) ni prizadel hitrega razvoja odprto kodnih OS. Ob veliki izbiri različnih Linux distribucij pa morda marsikdo izgubi pogum, saj ne ve katero izbrati. Da bo odločitev lažja, priporočamo v branje testa 7 različnih distribucij Linuxa, opis njihovih prednosti in slabosti. Najlažji prehod iz Windows OS omogoča Ubunto Linux, za namizje pa je priporočen tudi OpenSuse. Oba si lahko brezplačno prenesete s spleta, pa kar pogumno! Za testiranje ni potrebno izbrisati vašega trenutnega OS. Test Linux distribucij v angleščini se nahaja tu. Sun bo ponudil popolnoma odprto kodno Javo Sun je najavil, da bo odstranil še zadnje ovire, ki Javi ne dopuščajo odprtokodnosti, saj želi, da bi se le ta prosto distribuirala kar skupaj z Linux distribuciji. Sun želi na ta način doseči čimvečje število uporabnikov Jave. http://news.yahoo.com/s/infoworld/20080422/tc_infoworld/98999 Izšel Ubuntu 8.04 Izšla je nova različica Linux operacijskega sistema Ubuntu. Le tega si lahko prenesete brezplačno na njihovi spletni strani. Izdaja vključuje pisarniški paket OpenOffice, odjemalca pošte Evolution, Gimp, Bittorent odjemalca Transmission, ter sicer še beta različico Mozilla Firefoxa 3.0, ter mnogo drugih uporabnih programov. Avtorji ponujajo tudi podporo tako namizni kot tudi strežniški različici. Ubuntu Linux je zaradi enostavne uporabe in instalacije postala ena najuspešnejših različic Linuxa za domačo uporabo. http://www.ubuntu.si/ Wine 0.9.60 Izdana je nova različica Wine. Z njim lahko na Linux operacijskem sistemu zaženemo marsikatero aplikacijo primarno namenjeno Windows operacijskem sistemu. http://www.winehq.org/?announce=0.9.60 Najavljen OpenSuse 11 beta 1 Novell je najavil izdajo priljubljenega Linuxa OpenSuse 11, ki se lahko pohvali z instalacijo v 24. minutah, novim namizjem in še marsikatero novotarijo. Zaenkrat bo na voljo le za testiranje. http://news.opensuse.org/2008/04/18/announcing-opensuse-110-beta-1/ MS Office ni prestal testa ustreznosti OOXML Po dolgotrajni bitki Microsofta za sprejetje 00XML standarda s strani ISO, ki je zaradi mnogih nepravilnosti povzročila po svetu številne pritožbe na postopek in pravo nevihto znotraj vrsto nacionalnih ISO partnerjev, se je sedaj zgodilo še tisto, kaj je bilo najmanj pričakovano. Alex Brown iz ISO je razkril, da Microsoft Office 2007 dokumenti ne ustrezajo OOXML specifikacijam, ki so bile predložene v ISO. http://www.groklaw.net/article.php?story=20080421091129596 Novo Linux jedro 2.6.25 je ugledalo luč sveta Linus Torvalds, začetnik Linuxa je svetu predstavil novo različico Linux jedra. http://techwatch.reviewk.com/2008/04/linus-announcing-the-2625-linux-kernel/ Android mobilni operacijski sistem "Odprto kodni sistemi vodijo k inovacijam" pravi Robert Love, sicer zaposlen pri Googlu. "Cilj Androida je biti odprt za razvijalce, za industrijo in za uporabnike" še dodaja. Več o tem, kako želi Google spremeniti razmere na trgu mobilne telefonije si lahko preberete tu: (v angleščini) angleško Nagrada DSI gre v Maribor Študentska projekta skupina Second Life, ki deluje na Univerzi v Mariboru, je v petek prejela prvo nagrado na Dnevih slovenske informatike 2008 za razvoj virtualnega znanstvenega parka. Second Life temelji na odprti kodi (platforma + klient). [4] Izšla je nova različica Mandriva Linuxa, pod imenom 2008 Spring Nova izdaja brezplačnega in odprto-kodnega operacijskega sistema Mandriva Linux med drugim prinaša podporo za ASUS Eee PC, najnovejše različice priljubljenih programov, nova nastavitvena orodja, prenovljen izgled in je na voljo tudi v slovenskem jeziku. [5] Ubuntu na 9000 računalnikih v švicarskih šolah Ubuntu je bil do zdaj v švicarskih šolah na 9000 računalnikih nameščen v dvo-zagonskem načinu poleg Windowsov. Oblasti so se pred kratkim odločile, da bodo do septembra na vseh računalnikih namestile zgolj Ubuntu in odprtokodno programsko opremo ter prenehale uporabljati lastniške programe. Poleg denarnega prihranka naj bi imel prehod na linux tudi druge pozitivne učinke na izobraževanje. Med drugim v večji meri zagotavlja enake možnosti, saj imajo vsi učenci programsko opremo, ki jim je enako dostopna, hkrati pa otrok ne navajajo na določenega lastniškega proizvajalca programske opreme. Preberi več... 1.dan odprte kode V četrtek, 3. aprila 2008, bo v Mariboru v prostorih Fakultete za elektrotehniko, računalništvo in informatiko FERI potekal 1. dan odprte kode. Dan, ki ga organizira društvo študentov FERI z namenom promocije odprte kode. Vljudno ste vabljeni, da se udeležite predavanj o JBossu, Joomli, Ubuntu Linuxu, KDE, PHP in aktivnostih, na področju odprte kode v Sloveniji. Predavali bodo razvijalci, prevajalci in podjetniki, ki jim odprta koda predstavlja zabavo, način življenja ali službo. Več o dnevu odprte kode in podrobnejšem programu najdete: tukaj... Photoshop CS3 in Linux Ne dolgo nazaj smo lahko slišali, da je preko programa Wine že mogoče tudi v operacijskem sistemu Linux zagnati Photoshop CS2. Splet je seda preplavila novica, da (še z nekaj manjšimi težavami) nova različica programa Wine omogoča tudi uporabo Photoshop CS3. Preko programa Wine je mogoče poganjati tudi igre kot so World of Warcraft in Call of Duty 4 ter številno drugo programsko opremo, primarno namenjeno le za operacijski sistem Windows. Preberi več... Izšel TrueCrypt 5.1 Te dni je izšla nova različica priljubljenega brezplačnega šifrirnega programa TrueCrypt. TrueCrypt omogoča šifriranje nosilcev podatkov v okoljih Windows, Linux in Mac OS X. V različici 5.1 prinaša nekaj novosti. Tako omogoča hibernacijo sistemov z sistemskim šifriranjem, ročno priklapljanje razdelka sistemskega šifriranja (npr. v primeru potrebe po dostopanju do razdelka okvarjenega operacijskega sistema) ter ukazna orodja za ustvarjanje novih šifriranih razdelov v Linuxu in Mac OS. Preberi več... Firefox 3 beta 4 Firefox 3 je na dobri poti da dočaka uradno izdajo. po več kot 900 popravkih od prejšnje verzije je sedaj dočakal verzijo beta 4. Vsi, ki bi radi preizkusili novo različico, jo najdete na uradni strani Firefoxa 3. Prvi testi kažejo, da je Firefox 3 beta 4 kar 5x varčnejši pri uporabi pomnilnika kot IE7. Metoda testiranja je bila odpiranje in zapiranje naključnih spletnih strani, z tridesetimi hkrati odprtimi zavihki. Več o testiranju si lahko preberete na tej povezavi. Prihaja Linux Communications Suite Programski paket je odprto kodni nadomestek MS Exchange serverju. Paket ima sicer še oznako beta a naj bi že bil dovolj pripravljen za uporabo. Preberi več... Linux bo morda pospešil delo računalniških forenzikov Avstralski študentje so razvili na Linuxu osnovano forenzično programsko opremo za preiskovanje podatkov na trdem disku. Z razvitim orodjem želijo policiji pomagati pri prebijanju skozi rastoče število naročil za preiskavanje računalniškega kriminala. Programska oprema omogoča preiskovalcem pregledovanje in zbiranje forenzičnih podatkov brez ogrožanja njihove integritete. Najbolj zanimiva pa je njena oblika Preberi več... Novell prevzema družbo SiteScape in ponuja odprtokodne rešitve za skupinsko sodelovanje Družba Novell je danes objavila, da je prevzela družbo SiteScape, vodilnega ponudnika odprtokodnih rešitev za skupinsko sodelovanje. Novell bo s prevzemom utrdil svoje mesto vodilnega ponudnika inovativnih odprtokodnih rešitev za skupinsko sodelovanje in večjo storilnost delovnih skupin. SiteScape je ustanovitelj odprtokodnega projekta rešitve za sodelovanje ICEcore, zato je Novell s prevzemom pridobil izjemne zmožnosti in rešitve za delovna okolja za skupinsko delo in sodelovanje v realnem času, ki bodo tako postale ključna komponenta razširjene strategije za poenotenje komunikacij in sodelovanje. Preberi več... Kako je odprta koda vplivala na Windows Server 2008 Microsoftovec Sam Ramji razlaga, kako so odprtokodni principi vplivali na razvoj najnovejšega strežniškega operacijskega sistema Windows Server 2008: "Iz odprtokodnih principov razvoja programske opreme smo se veliko naučili in se še vedno učimo. Ta način nam postaja domač in pušča svoje sledi na vsakem izdelku, ki ga spravimo na trg." Preberi več... Microsoft kaznovan z 899 milijonov evri kazni zaradi zlorabe monopolnega položaja Kazen je EU naložila gigantu zato, ker tekmecem na trgu ni zagotovil, da bi bila njihova programska oprema združljiva z operacijskim sistemom Windows. Gre za prvo podjetje v petdesetletni zgodovini Evropske komisije, ki mu je bilo naloženo plačilo kazni ker ni ubogalo protimonopolne odločitve. Preberi več... Izšel FreeBSD 7.0 Takoj za Linuxom najbolj priljubljeni odprtokodni operacijski sistem je dočakal sedmo različico. Preberi več... Firefox 3 do 10x hitrejši od IE7 Zaradi izboljšav delovanja JavaScripta, naj imel Firefox 3 rezultate SunSpider JavaScript Benchmark testa kar 10x boljše kot njegov konkurent IE7. Preberi več... Evropska unija podpira BitTorrent V začetku leta so evropski Zeleni sprožili iniciativo podpore izmenjavi datotek v internetu, imenovano "Ne bom kradel". Iniciativa je obrodila sadove in Evropska unija bo izmenjavo P2P podprla z 22 milijoni evrov. Ti bodo namenjeni razvoju odprtokodnega programa (odjemalca) BitTorrent. Preberi več... Google podpira uporabnike Linuxa Predstavnik podjetja Google je neuradno objavil krajšo "inventuro" dela, ki ga je podjetje opravilo na področju podpore odprtokodnega projekta Wine. Wine je orodje, s katerim lahko uporabniki Linuxa zaženejo in uporabljajo nekatere programe, ki drugače delujejo le v okolju Windows. Preberi več... Linux na superračunalniku Turboinštitut, slovenski inštitut za hidroenergijo bo postal lastnik novega superračunalnika, ki se bo s svojimi zmogljivostmi uvrščal med 250 najhitrejših superračunalnikov na svetu in se zavihtel na prvo mesto v Sloveniji in jugovzhodni Evropi. Poganjal pa ga bo odprtokodni operacijski sistem Linux. Preberi več... Firefox pridobiva privržence Podjetje iPROM je sporočilo, da je v začetku letošnjega leta brskalnik Mozilla Firefox uporabljalo 34,74 odstotka uporabnikov slovenskih spletnih medijev, kar je za dobrih pet odstotkov več kot pred letom dni. Na prvem mestu še vedno ostaja Microsoft Internet Explorer.


Zagorjan ali Zagorjanka: način življenja - Savus Doma Izbor urednika Zagorjan ali Zagorjanka: način življenja Zagorjan ali Zagorjanka: način življenja Občino Zagorje ob Savi že 27 let vodi župan Matjaž Švagan, eden tistih slovenskih županov, ki mu njegove občanke in občani najdlje zaupajo. Ob nedavnem občinskem prazniku smo mu zastavili nekaj vprašanj. Gospod župan s čim ste najbolj zadovoljni v zadnjem letu vodenja zagorske občine? Najbolj zadovoljen v zadnjem letu sem z izgradnjo vpadnice Ruardi, pa izgradnjo Kolodvorske ceste in rondoja na regionalni cesti proti odseku Litija – Trbovlje. Sigurno pa je ena izmed največjih pridobitev tudi povezovalna cesta Podkum – Sopota, kar je bila dolgoletna želja tako krajank in krajanov Podkuma kot tudi občine. Brez ljudi, ki tam živijo, njihovih prizadevanj, pa tudi našega deleža, je vprašanje, kdaj bi do tega projekta sploh prišli. Na cestah se je res naredilo precej. Npr. modernizacija ceste od Izlak proti Mlinšam, z izgradnjo, po več kot 10 letih, semaforiziranega prehoda na Mlinšah. To so glavni infrastrukturni objekti, ki so večji del financirani z države – tu gre zahvala vladi Republike Slovenije. Država je pomagala rešiti tudi dom na Prvinah, kjer je vlada odkupila objekt. Vsebine smo se lotili skupaj s Centrom šolskih in obšolskih dejavnosti. Letno naj bi občino obiskalo od 2 do 3 tisoč mladih. Pokazali jim bomo našo občino in lepote celotnega Zasavja. Gotovo je bila ena od pogumnih potez, da smo šli v sanacijo plazu v Čemšeniku. S tem smo sanirali velik plaz, se lotili reševanja cerkve in samega Čemšenika. Pomembno je tudi, da smo s tem obdržali predvsem grobove, pa rešili cestno infrastrukturo, individualne objekte. Gre za investicijo okoli milijon in pol evrov. In to je vzorčen primer, kako lahko država, lokalna skupnost, krajevna skupnost, župnija skupaj naredijo velike stvari, če je pozitivna energija. Dokaz, da se dajo uresničiti dobre stvari, če na prvo mesto postavljamo človeka, šele nato politiko. Takšne zgodbe so naša velika prednost, kar nam daje energijo za naprej. Se je zgodilo tudi kaj, s čimer niste zadovoljni? Seveda. Največji poraz je bila neuresničena obljuba, dana pri izgradnji novih prostorov osnovne šole Toneta Okrogarja. Izkazalo se je namreč, da gredo na področju gradbeništva v Sloveniji cene v nebo. Ne le glavnih ponudnikov, ampak tudi podizvajalcev, dobaviteljev materialov. Ugotovili smo, da gre vrednost preko možnosti občinskega proračuna. Vemo, da država ničesar ne namenja za predšolske oziroma osnovnošolske investicije. Moja odgovornost je med drugim tudi to, da ne pripeljem proračun do finančnega zloma. Mislim, da smo vsi to sprejeli z razumevanjem, saj zaenkrat enostavno ne moremo zagotoviti toliko denarja za to naložbo, ki se je dvignila proti 8 milijonom evrov, sami. Ne želim zapustiti funkcije kot župan, ki bi najbolj zadolžil občino Zagorje ob Savi in ne dal možnosti koriščenja evropskih sredstev, katera nas čakajo tudi v prihodnje. Seveda pa sem znan po tem, da to ne pomeni, da smo obupali. Imamo pripravljeno varianto B, tako da bo šola adaptirana, opravljena bo tudi energetska sanacija telovadnice vključno z zahtevami šole, da napravimo dobre pogoje za delo. Seveda bomo naložbo prilagodili občinskemu proračunu, delno naj bi jo sofinanciral tudi Eko sklad. Ampak v tej zgodbi smo ostali sami. Smo v fazi idejnih zasnov, tako da bi bila v tem trenutku kakršnakoli izjava neumestna. Varianta B se intenzivno pripravlja in obljuba, ki je bila dana, bo izpolnjena. Vendar v okviru finančnih možnosti občinskega proračuna. V zadnjem času je veliko besed okoli Medijskih toplic – kako gledate vi na razplet oziroma na dogajanje okoli Medijskih toplic? Že od prvega dne, ko so se odprle obnovljene Medijske toplice, potekajo res čudne zgodbe. Obžalujem da mora na koncu imeti lokalna skupnost takšen objekt, do katerega je pripeljala znana tajkunska zgodba. Na takšen način izkoriščati banke je nedopustno. Vemo, da bomo vsi plačali to proračunsko luknjo, sanacijo bank. Nihče ne odgovarja za to, do česar je prišlo. Občina ni lastnica Medijskih toplic. Vemo, da je v stečaju kompleks kupilo privatno podjetje, ki je na objekte obesilo okoli 8 milijonov evrov hipotek. Občina si želi dobrega gospodarja, ki bi iz Medijskih toplic naredil to, kar so: turistični zasavski biser. Kaj je novega okrog Ceroza in reševanja te, trenutno največje zasavske zagate? Iščemo pametne rešitve, mislim, da jih s skupnimi močmi lahko najdemo. V tej zgodbi smo bili zavedeni vsi, vključno z občino Trbovlje, ki še vedno razmišlja o izstopu iz družbe Ceroz. Želim si, da ostanemo v tej zgodbi še naprej skupaj. Mislim, da lahko skupno uredimo stvari, čeprav je res, da niso enostavne. Kaj pa naložbe v občini? Že dolgo razmišljate o novih prostorih knjižnice. Kako je s to naložbo? Prostori za razširitev mestne knjižnice so odkupljeni, pripravljamo vse potrebno za to naložbo in upamo, da se jo bomo lahko čim hitreje lotili. Objekt Svee ste odkupili. Kaj pa sedaj? Tudi tam se bomo naložbe lotili v skladu s proračunskimi možnostmi. Trenutno pripravljamo vse potrebno, da bomo objekt energetsko sanirali. Prav tako se bomo lotili energetske sanacije Proletarca, kjer ima sedež Mladinski center Zagorje ob Savi. Kaj pa ekonomska poslovna cona Selo? Kot se je pokazalo, je bila pametna naša previdnost pri pripravi naložbe moravškega Termita. Sedaj se pogovarjamo o drugih investitorjih, ki jih zanima prostor v tem delu Zagorja. Mislim, da smo na dobri poti, da se bo tudi tam kmalu začelo dogajati na polno. In naložbe na drugih področjih? Pripravili smo vso potrebno dokumentacijo za nakup 50 električnih koles, s katerimi bomo opremili Zagorsko dolino. Z nakupom prostorov za Pon Do Kwan smo rešili prostorsko stisko za najmanj 200 mladih športnikov in športnic Zagorja. Saniramo tri velike plazove. V sodelovanju s Telekomom Zagorje razvijamo v pametno mesto – rezultat prvega koraka je nova pametna luč na mestni ploščadi. Skupaj z državo pa smo se lotili urejanja treh plazov v skupni vrednosti 1,5 milijona evrov. Torej gre Zagorje, po vašem, še vedno po poti uspehov? Iz srca rad, iskreno in ponosno pohvalim vsak zagorski uspeh, uspeh vsakega našega človeka. Zakaj bi čakal, da to storijo drugi in se bal, da nas v vsesplošni nezdravi tekmovalnosti po nemarnosti – ali po krivici – prezrejo? In če očitek, da so se v 27 letih, kolikor vodim zagorsko občino, te »moje skromnosti« nalezli tudi drugi, me to, priznam, samo veseli. Morda so se pa Zagorjani res nalezli zavesti, da so uspešni? Biti Zagorjan ali Zagorjanka je način življenja. Je slog, ki so nam ga določili naši predniki, ko so si utirali poti v zagorsko pokrajino. In mi ga tako – po najvišjih postavah – tudi živimo. Ne predamo se zlepa. Ko pademo, vstanemo še močnejši. Dosegamo finančne in moralne rekorde. Naj omenim le, da smo se tudi letos v spletnem delu tekmovanja Turistične zveze Slovenije Moja dežela – lepa in gostoljubna uvrstili med tri najbolj gostoljubne občine v Sloveniji. Prejšnji članekMaks Kavčič leta 1953 ni delal zaman Naslednji članekRoglič v rdečem


Tekmovanja Archives | Page 2 of 12 | Plesni studio Novo mesto Petkratni državni prvaki iz Plesnega studia NM PSNM2017-07-16T13:35:52+02:00 Plesalci Plesnega studia Novo mesto, ki so se pred kratkim vrnili z evropskega prvenstva na Poljskem, so se minuli teden pomerili tudi na državnem prvenstvu 2017, ki se je odvijalo v ljubljanski Hali Tivoli. Državno prvenstvo je potekalo od 24.6.2017 do 30.6.2017 v vseh plesnih kategorijah, ki spadajo pod okrilje Plesne zveze Slovenije. Naši plesalci Petkratni državni prvaki iz Plesnega studia NMPSNM2017-07-16T13:35:52+02:00 ODLIČJA PLESNEGA STUDIA NOVO MESTO NA EVROPSKEM PRVENSTVU PSNM2017-06-25T20:59:37+02:00 Kot vsako leto, so se plesalci Plesnega studia Novo mesto, tudi letos udeležili Evropskega prvenstva v hip hopu, breakdancu in electric boogiu. Prvenstvo je potekalo od 13.6.-18.6.2017 na Poljskem v prijetnem mestu Walbryzch. V močni konkurenci plesalcev iz ostalih evropskih držav, so naši plesalci dosegli dve odličji, in sicer: 3. mesto »BLACK OR WHITE«, hip ODLIČJA PLESNEGA STUDIA NOVO MESTO NA EVROPSKEM PRVENSTVUPSNM2017-06-25T20:59:37+02:00 PSNM2017-05-01T18:15:05+02:00 Bitka Mladih Stilov – Young Styles Battle 2017PSNM2017-05-01T18:15:05+02:00 Podelitev nagrad Plesne zveze Slovenije 6.3.2017PSNM2017-03-09T00:47:09+02:00 2. Pokalni turnir v MT plesih 28.-29.1.17 PSNM2017-02-21T20:35:32+02:00 Danes je potekal 2. pokalni turnir v LJ v organizaciji Plesne zveze Slovenije, ki so se ga udeležili tudi naši odlični plesalci 2. mesto Lana Livk in Neja Perše street pari mladinci 3. mesto Jernej Kozan solo člani electric boogie Čestitke plesalcem in trenerjem :) 2. Pokalni turnir v MT plesih 28.-29.1.17PSNM2017-02-21T20:35:32+02:00 Pokalni turnir v STLA plesih 26.11.16 PSNM2017-02-21T20:27:55+02:00 V soboto, 26.11.2016, je v organizaciji Plesnega kluba Bolero Krško v Ljubljani potekal kvalifikacijski turnir v standardnih in latinsko-ameriških plesih. Tekmovanja se je udeležilo 36 plesnih parov. V kategoriji starejši mladinci sta si plesna para iz našega kluba Melani Štamcar priplesala 1. mesto v latinsko-ameriških plesih ter 2. mesto v standardu, in par David Šegula ter Pokalni turnir v STLA plesih 26.11.16PSNM2017-02-21T20:27:55+02:00 Dance Fest Novi Sad 2016 PSNM2016-11-22T08:17:39+02:00 Tudi letos se naša članska formacija SoFly vrača s 1. mestom. Plesni festival Dance Fest Novi Sad je tudi letos potekal na najvišjem nivoju organizacije. Čestitke vsem plesalcem in trenerju za dosežen odličen rezultat :) Hvala tudi vsem sponzorjem MONM, NLB in NLB vita življenski zavarovalnici Dance Fest Novi Sad 2016PSNM2016-11-22T08:17:39+02:00 PSNM2016-11-17T08:54:06+02:00 Tudi letos se bo naša članska hip hop formacija SoFly udeležila mednarodnega festivala #DanceFestNoviSad, ki bo potekal ta vikend od 18-20.11.2016. Da bodo plesni koraki še lažji in bolj varni bo poskrbela NLB Vita, življenjska zavarovalnica Hvala tudi sponzorju NLB in Mestna občina Novo mesto, ki nas podpira pri naših projektih #MONM #NLB #NLBvitazivljenskazavarovalnica #novisad Dance Fest Novi Sad 2016PSNM2016-11-17T08:54:06+02:00 1. Pokalni turnir v MT plesih 12.-13.11.16 PSNM2017-02-21T20:32:45+02:00 Včeraj je potekala prva pokalna tekma nove plesne sezone v Brežicah v organizaciji PK Lukec. Tekme so se udeležili mladinski hip hop par Klara J. in Ela B., ki sta zasedli 8. mesto in Jernej K., ki je zaradi poškodbe gležnja predčasno zaključil tekmovanje. Čestitamo 1. Pokalni turnir v MT plesih 12.-13.11.16PSNM2017-02-21T20:32:45+02:00 SVETOVNI PRVAKI PRIHAJAJO IZ PLESNEGA STUDIA NOVO MESTO PSNM2016-10-27T07:45:45+02:00 V preteklih dneh je v Grazu potekalo Svetovno prvenstvo v hip hopu, break danceu in electric boogieu. Tekmovanje je potekalo pet dni, od 19.10. do 23.10.2016. V tem času so se na odru zvrstile različne plesne kategorije različnih starostnih skupin. Na tekmovanje je odšlo tudi 100 plesalcev Plesnega studia Novo mesto, kjer so znova dokazali, SVETOVNI PRVAKI PRIHAJAJO IZ PLESNEGA STUDIA NOVO MESTOPSNM2016-10-27T07:45:45+02:00


Uspešen dan za Slovenko na OP ZDA – Športne novice Uspešen dan za Slovenko na OP ZDA 1 septembra, 2020 22 Ogledi0 V New Yorku se je začelo Odprto prvenstvo ZDA v tenisu, ki šteje za grand slam, kjer pa po več kot 20-ih letih ni Rogerja Federerja in Rafaela Nadala. Edina Slovenka, ki je nastopila prvega dne Kaja Juvan, se je z rezultatom 6:4 in 7:5 uvrstila v 2. krog turnirja. V samem štartu dvoboja je sicer zaostajala, a vseeno obrnila rezultat sebi v prid. V drugem setu je bila zgodba obrnjena, Juvanova je po odličnem začetku popustila, v samem zaključku je le prišla do izenačenja na 6:6 in v tiebreaku z lahkoto odpravila Američanko Usue Maitane Arconado, z rezultatom 2:0. Slovenska izbrana vrsta z novo kolekcijo dresov Krimovke sezono začele brezhibno


Marie Aimee Umugeni je stara 35 let, ima dva otroka in živi v Kigaliju v Ruandi. Leta 2010 je prevzela vodenje ženske organizacije Nyamirambo Women’s Center (NWC), ki je bila ustanovljena s pomočjo Mirovnega inštitutav sklopu projekta mednarodnega razvojnega sodelovanja. Genocid leta 1994 je zaznamoval življenja praktično vseh Ruandčanov – tudi Marie Aimee. Že v otroštvu pomoči staršev ni imela, saj je bil eden ubit med genocidom, drugi pa je umrl kmalu za tem. Za razliko od številnih drugih deklet v Ruandi, je imela to srečo, da je lahko hodila v srednjo šolo in jo tudi končala. Prihodnost se ji vseeno ni zdela obetavna, saj so šolnine za študij na univerzitetnih programih izjemno drage, sama pa ni imela niti denarja niti podpore staršev. Pridružila se je skupini žensk, ki so leta 2007 začele sodelovati z Mirovnim inštitutom. Takrat si Marie Aimee ni predstavljala, kako zelo se ji bo življenje zaradi ženskega centra Nyamirambo spremenilo. V Sloveniji je dobila podpornike, ki so ji plačali študij na fakulteti za menedžment in ravno, ko je leta 2010 diplomirala, je NWC potreboval novo vodjo. Vedela je, da delo ne bo lahko in da še nima potrebnih izkušenj, vendar je sprejela izziv. Marie Aimee je skozi projekte mednarodnega razvojnega sodelovanja, ki jih je financiralo slovensko Ministrstvo za zunanje zadeve, pridobivala izkušnje projektnega dela, veščine vodenja in javnega nastopanja, izboljšala je raven angleščine, se izobraževala o pomenu enakosti spolov ter postajala vse bolj samozavestna. Tudi zaradi podpore žensk, s katerimi dela, je zbrala pogum in se ločila od nasilnega moža. Ker je uspešna in finančno neodvisna, lahko brez težav sama skrbi za oba otroka in plačuje šolnino za njuno osnovno šolo. Danes je predsednica ženskega centra Nyamirambo in menedžerka ženske zadruge Umutima, ki zaposluje že okrog 60 žensk. Na to je še posebej ponosna, saj je zadruga »zrasla« iz tečajev šivanja in ročnih del kot ene izmed aktivnosti projektov slovenskega mednarodnega razvojnega sodelovanja. Ženske, ki so zaposlene v Umutimi, prejemajo redno in pošteno plačilo za svoje delo ter so tako finančno neodvisne. Njihovi izdelki so zelo skrbno in kvalitetno narejeni, kar dokazujejo tudi uspešna prodaja ter zadovoljni kupci. Denar, ki ostane po plačilu stroškov in izplačilu plač zaposlenih vlagajo nazaj v NWC in aktivnosti za lokalno skupnost. Marie Aimee pravi, da se ji je življenje zaradi ženskega centra Nyamirambo neverjetno izboljšalo in da je danes srečna. Foto: Ross Oscar Knight Zgodbe uporabnic, ki so vključene v projekte slovenske nevladnih organizacij, ki jih sofinancira Ministrstvo za zunanje zadeve iz sredstev mednarodnega razvojnega sodelovanja, so bile zbrane v sklopu aktivnosti projekta Trajnostno. Lokalno. Globalno., ki ga finančno podpira Ministrstvo RS za zunanje zadeve. Predstavljene zgodbe dopolnjujejo izdajo Najboljših novic iz sveta na temo enakosti spolov in so del kampanje Slovenskih razvojnih dni 2019. Izražena vsebina je v izključni odgovornosti avtorjev in ne odraža stališč Ministrstva RS za zunanje zadeve.


source: fineweb

text: - edinstvene masažne tehnike, rituali, razvajanja, programi - sprostitvene, terapevtske in anticelulitne masaže - turška, finska, zeliščna in infrardeča savna - suite za pare z luksuzno kopeljo in savno - doživljajski tuši in jacuzziji - bazen - fitness (samo za hotelske goste) - nega telesa z vrhunsko kozmetiko - nega obraza, rok in nog - večdnevni paketi - neposreden dostop iz sobnega dela hotela - vse na 1000 m2 Za vse storitve je obvezna predhodna rezervacija. Storitve lahko rezervirate osebno na recepciji centra Spa Perla, po telefonu ali elektronski pošti. Svetujemo vam, da rezervacije opravite vsaj tri dni vnaprej. DARILNI BONI Presenetite z razvajanjem za dušo in telo. Podarite darilni bon za katero izmed storitev Spa Perla ali izbiro prepustite obdarovancem. Darilne bone lahko kupite na recepciji centra Spa Perla. KOZMETIČNI IZDELKI Na recepciji centra Spa Perla vam bomo z veseljem svetovali pri nakupu kakovostnih kozmetičnih izdelkov za podaljšanje učinkov nege telesa ali obraza. GPS Northing (N) : 45,9591 GPS Easting (E) : 13,6495


source: wikipedia

text: 2100. je prvo desetletje v 22. stoletju med letoma 2100 in 2109. D-02100.


text: 150. je šesto desetletje v 2. stoletju med letoma 150 in 159. D-0150.


»Enega od nas so pretepli z žico. Skušal se je obdržati na čolnu, zato so ga tepli po rokah in nogah. Dobil je veliko rano... Tepli so tudi skoraj vse ostale in nam grozili s paralizatorji.« To je le ena izmed zgodb, ki se ob obalah Sredozemskega morja, najbolj nadzorovanega morja na svetu, dogajajo migrantom in beguncem, ki v Evropi iščejo zatočišče. Vsako leto se proti Evropi odpravi na tisoče in tisoče ljudi. Bežijo pred vojnami, revščino ali preganjanjem zaradi svojih prepričanj v upanju, da bodo pri nas na varnem. Mnogi plovbe čez Sredozemsko morje v odsluženih ribiških ladjah ali drugih manjših, neprimernih in nagnetenih čolnih ne preživijo. Umrejo zaradi lakote, žeje, utopitve... Kot Evropejka pravim – ne v mojem imenu... Pridružite se nam v Piranu in Portorožu, če je to tudi vaše mnenje. Lahko pa dobrodošlico migrantom in iskalcem azila izrazite tudi na naši FB strani Amnesty Slovenije. EU mora ukrepati – in tudi ima možnost spremeniti ravnanje, ustaviti naraščajoče število žrtev ter zagotoviti človeško ravnanje z begunci in migranti na svojih mejah. 20. in 21. marca bo v Bruslju potekalo zasedanje Evropskega sveta, na katerem bodo voditelji držav članic EU razpravljali o prihodnosti in smernicah evropske migracijske politike. Če bomo dovolj glasni, nas bodo morali slišati. Na svidenje do naslednjič! Metka Naglič, namestnica direktorice za področje kampanj in komunikacij Foto: Tanja Ristič


Brv za pešce in kolesarje preko Savinje Tremarje – Rifengozd V teku so pripravljana dela za izgradnjo brvi za pešce in kolesarje preko Savinje na relaciji Tremarje – Rifengozd v sklopu nastajajoče kolesarske povezave Celje - Laško - Zidani Most: Jeklena konstrukcija brvi bo premoščala Savinjo v enem razponu in bo znašala 80 m, skupna dolžina mostne konstrukcije bo 90 m. Skupna širina brvi je 4,6 m. Nosilna jeklena konstrukcija je zasnovana kot prostorsko paličje iz dveh vzdolžnih okroglih jeklenih profilov fi 406,4/25mm. Na območju sidranja konstrukcije v opornik so predvideni profili 406,4/45 mm. Opornika sta zasnovana kot pilotni gredi dimenzij 5.4 x 6.8 m ter debeline 2.0 m. Jeklena konstrukcija bo na opornikih sidrana preko betonskih blokov s pomočjo prednapetih sider premera Ф40 mm, ki se bodo nahajali na stenah višine 1.30 m oziroma 1.40 m in debeline 1.2 m. Na obeh koncih opornika bosta krili dolžine 2.0 m ter debeline 40 cm. Opornika bosta globoko temeljena na 4 pilotih Ф100 cm. Dolžina sprednjih pilotov je predvidena 10 m, medtem ko bodo zadnji piloti dolgi 12 m. Ograja ob obeh straneh bo višine 1,2 m. Na desnem bregu bosta na platoju klopi in ulična led svetilka.


Na sredo osrediščene sredice // Muzska // Gala hala ob 21.00: BEAT THIS: sredino đuskanje @ Letni vrt "Ej, na Letni vrt se vračajo beati, tokrat z rezidenčnikoma! Da bo čas do vikenda hitreje minil, bosta za mini brejk sredi tedna poskrbela .čunfa in Shao. Plan je simpl: soparen poletni večer, hladen drink in mastni beati. Sestavine za lagano druženje pod milim nebom bosta istrska brata začinila z različnimi izpeljankami sodobne beat scene. Pričakujemo lahko lahkotno-poletne lo-fi inštrumentale, ki pa se bodo z umazanim basom stopnjevali v različne elektronske odvode. Vsak po svoje nama bosta .čunfa in Shao ponudila vse nastavke za đuskanje, na nas pa je, da jih izkoristimo." Vstopnina: časti kuća Klub Gromka ob 19.00: klubski večer – POLETNA GROMKA, grejemo klopice na Trgu brez zgodovinskega spomina & poslušamo fino muziko. Pridite ždet z nami! Botanični vrt Univerze v Ljubljani, ob 19.30: Koncert: Timotej Kosovinc, Nejc Kuhar, Nejc Pirnat Skladatelj in kitarist Timotej Kosovinc bo nastopil kot solist, izvajalec lastnih del in v komorni zasedbi z Nejcem Kuharjem in Nejcem Pirnatom. Timotej pravi: "V svoji glasbi želim govoriti jezik, ki ga lahko razumejo vsi, ki jim glasba nekaj pomeni. Želim, da moja glasba živi, da se izvaja in dotika vseh ljudi – vsakega na svoj način. Čeprav sem po izobrazbi klasičen glasbenik, glasbeni material za svoje skladbe pogosto jemljem tudi iz sveta popularne glasbe in glasbe, ki jo poslušajo širši krogi poslušalstva. Moja največja želja je mojo glasbo deliti z vsemi ljudmi. Samo skupaj z njimi lahko namreč moja glasba resnično zaživi!" Vstop je prost. Koncert bo na prostem, v primeru slabega vremena pa v notranjih prostorih. Cankarjev dom ob 20.00: Kristine Opolais, sopran, koncert opernih arij Latvijska sopranistka Kristine Opolais velja za eno najbolj iskanih sopranistk na mednarodni glasbeni sceni. V sloviti Metropolitanski operi je za nedavno vlogo v operi Antonina Dvořáka Rusalka NY Times zapisal: »Vokalno bleščeč in presunljivo ranljiv nastop.« Na ljubljanskem koncertu opernih arij bo nastopila s spremljavo Simfoničnega orkestra RTV Slovenija pod vodstvom italijanskega dirigenta Sesta Quatrinija. O njem je sopranistka dejala, da ima izrazito jasno gestikulacijo. Izžareva strast in ljubezen do opere, še posebno do pevcev, s katerimi sodeluje. Vstopnice: 49, 39, 29, 19 € Kazinska dvorana Kongresni trg 1/I ob 19.30: Magistrski koncert: Grega Povše, kitara Vstop prost. Prulček ob 21.00: Jazz, Gašper Bertoncelj Band Sredin 1ff8 jazz večer združuje izvajalce in poslušalce v vrhunskem glasbenem dogodku. Kot je v navadi, določena zasedba začne s koncertom, ki traja dobro uro. Po kratki pavzi se nadaljuje improvizacija z muzikalnimi gosti. Neuveljavljeni delijo oder z izkušenimi, profesorji z študenti, obiskovalci in glasbeniki se spoznavajo, družijo ter ustvarjajo slovensko jazzovsko noto. Najlepši jazz standardi v inteligentni interpretaciji mednarodno priznanih slovenskih in tujih glasbenikov vsako sredo v Prulčku. Program vodi legendarni kontrabasist Nikola Matošić. Vstop prost. ČinČin: Četrti v nizu poletnih festivalov v novem mestnem poletnem vrtu pod krošnjami v Tobačni prinaša radosti vrhunskih zeliščnih destilatov, ki se vrtijo okoli brinja, ter njihove sladke, kisle ali grenke družbe – na ledu. Ambient, dobro dužbo in poletno osvežitev pa bo v celoto povezala izbrana muzika in smeha polna vreča. Vstop na vse dogodke je brezplačen! Danes: ELOVETRIC & BAYO (funk, disko, soul) Layerjeva hiša, Kranj ob 21.00: Vasil Hadžimanov Band (srb) Glavni protagonist banda je Vasil Hadžimanov; gre za vrhunskega klaviaturista in skladatelja, ki publiko navdušuje s svojo etno jazz zasedbo, ki je nastala leta 1997 v Beogradu. Osnovna ideja glasbe, ki jo izvaja, se je utrnila vodji, ker je želel združiti zvrsti, ki so mu blizu, preplesti tradicionalne balkanske ljudske ritme in melodije s sodobnimi zahodnimi glasbenimi stili, kot so: jazz, funk, swing, soul, country, folk in rock, na svoj izvirni način. Sodeloval je s številnimi glasbeniki in zasedbami, med njimi tudi z Darkwood Dub. Študiral je na eni izmed najstarejših glasbenih šol v jugovzhodni Evropi Stevan Mokranjac v Beogradu in zaključil študij v Bostonu na svetovno priznani Berklee College of Music. K sodelovanju ga je pred leti povabil tudi sloviti jazzist Joe Zawinul. Pričakujete lahko udaren, poliritmičen, avtentičen in kozmopolitanski koncert! // Ostalost // Dobra vaga ob 19.00: UMETNICA NA MESEC | Petra Korent: Zbogom cipa Mlada ustvarjalka, ki smo jo spoznali že v okviru razstave ZINE VITRINE, se bo po končanem bivanju v Odprtem ateljeju predstavila s serijo risb. Sprememba na ljubezenskem področju jo je privedla do drugačnega pogleda na intimne trenutke, kar se predvsem kaže v njenem motivnem svetu. Neposredne in ekshibicionistične ilustracije so se prelevile v toplejše in intimnejše skice partnerskega življenja, ki pa še vedno ohranjajo avtoričin značilno humoren slog. Vabljeni tudi na pogovor PETRA KORENT | z umetnico osebno ob 18.00. Organizacija: Kino Šiška. Voden ogled Lutkovnega muzeja, ob 18.00 V počastitev 100. obletnice rojstva lutkovnega animatorja, igralca in režiserja Naceta Simončiča Lutkovno gledališče Ljubljana in Ljubljanski grad vabita na voden ogled Lutkovnega muzeja. Aja: razprodano je! Pritličje ob 21.00: Pritlična razstava | Kristijan Dolenc Rojko "Večerni akt" V sklopu razstav v Pritličju bodo tokrat na ogled študije na osnovi živih modelov avtorja Kristijana Dolenca Rojka. Študije so bile narisane s kemičnim svinčnikom, pisalom, ki onemogoča naknadno popravljanje, kar zahteva dodatno avtorjevo zbranost in predstavlja večji izziv pri ustvarjanju. Kristijanova dela odsevajo zanimanje za človeško in živalsko anatomijo ter portrete. Kristijan Dolenc Rojko (1988) je študent na Akademiji za likovno umetnost in oblikovanje, smer video in novi mediji. Ukvarja se tako z novimi mediji, kot je digitalna ilustracija, kot tudi s tradicionalnimi - slikarstvo, risba. Sodeloval je na več skupinskih razstavah ter imel samostojne razstave v Dobri Vagi, Žmaucu, Rdeči niti ter baru Cielto Lindo. Je eden izmed ustanoviteljev skupine Papirnate sanje, ki združuje umetnike s področja ilustracije, slikarstva in kiparstva in avtor krtka Olija, glavnega lika v zabaviščnem parku Vulkanija na Goričkem. Do njegovih projektov lahko dostopate prek spletnega portfolia https://www.artstation.com/kriskros. Društvo likovnih umetnikov Ljubljana - DLUL ob 19.00: Otvoritev razstave: Suzana Brborović & Uroš Weinberger: Matrika Suzano Brborović zanimajo sledi preteklosti, ki se ohranjajo v opuščenih, porušenih in marginaliziranih arhitekturnih in urbanih prizoriščih, naj so to ostanki modernističnega socialističnega projekta, Tretjega rajha ali kriznih vojnih žarišč na Bližnjem vzhodu. Čeprav slike Uroša Weinbergerja pogosto učinkujejo kot futuristični znanstveno-fantastični scenariji, ki so tik pred izpolnitvijo, jih prežema zgodovinski spomin. Modri kot ob 21.00: Koga Briga? Who Cares? #11 Koga briga? #11 je izmed mnogih dogodkov z istim imenom, ki se bodo dogajali v Modrem kotu ob večerih, namenjenih za ustvarjalke_ustvarjalce vseh vrst. Naš prvi ljubiyay! Skupaj se bomo vsedle_i za mizo ter razmišljale_i o nas samih v kontekstu naše umetniške produkcije, medsebojno stremeli h konstruktivni refleksiji našega dela (posamično in v celotni skupini) ter se pogovarjali o najrazličnejših temah iz našega skupnega (predhodno nezamejenega) polja interesov. Svoj čas bomo posvetili druga drugi_drug drugemu. V kolikor kdo od prisotnih ne govori slovensko, bomo govorili v angleščini. Vsako sredo. Legebitra ob 19.00: Biseksualno srečanje: delavnica kvir računalniških iger "Računalniše igre so medij, ki omogočajo neomejeno svobodo in inovativne pristope za pripovedovanje zgodb, a žal v njih še vedno redko vidimo LGBT+ like. Zato se bomo tokrat naučile_i, kako lahko enostavno same_i izdelamo igro in skupaj ustvarile_i svojo." Central Hotel ob 17.30: Tapkanje (EFT) – začetna delavnica Bi se radi naučili tapkati? Vas zanima, kako si lahko ob neprijetnih občutkih pomagate sami? Pridite na praktično delavnico, da si boste znali pomagati, kadar občutite tesnobo, tremo, strah, jezo ipd. in če bi radi čutili več notranjega miru in ustvarjalne energije. Koristi, ki vam jih prinese metoda EFT: - dosežete razbremenitev ob neprijetnih občutkih, - začutite več nežnosti in ljubezni do sebe, - znate upravljati s svojimi čustvi in stresom, - spremenite omejujoča prepričanja, ki vas ne podpirajo več. Center za poezijo Tomaža Šalamuna ob 20.00: Spominsko branje za Metko Krašovec // Theatros // Gledališče Ane Monro, Dnevna soba na Slovenski: od 4. do 7. julija; 18.00–22.00, "Danes gradbišče, jutri gledališče" Ana Desetnica v svojem domačem mestu v zadnjih letih pot do gledalcev išče na vedno nove načine. Leta 2017 se ji je tako porodila ideja o dnevni sobi sredi ulice, katere namen je povabilo občinstvu, da si poleg časa za ogled predstav vzame tudi čas za posedanje in druženje. Na njen lanskoletni tovrstni poskus udomačitve javnega prostora, ki je pokazal, kako bi se lahko mesto prilagodilo ljudem in ne obratno, se je občinstvo odzvalo zelo dobro. Koordinatorka vsebin dnevne sobe je Rada Kikelj Drašler, intermedijska umetnica in interdisciplinarna ustvarjalka sodobne umetnosti ter performerka. Festival Poleti v NUK ob 21.00: Gledališče v ATRIJU: Kamniti čevlji Kamniti čevlji je plesno-igrana avtorska predstava, ki s povezovanjem različnih odrskih govoric ustvarja prazne prostore za ples zvočnih podob. Govori o medprostoru v človeških odnosih, katerega preplavlja nešteto razpok, ki režejo v globino naše psihe, ter na plan vlečejo tisto, kar bi si včasih želeli, da ostane skrito. Osnovana je na plesu flamenka, katerega fragmenti se spajajo z avtorsko elektronsko glasbo, besedo, zvo 2000 čnim oblikovanjem, prostorom in odnosom med dvema človekoma. Gib in glas, ples in beseda, zvočni ples dialoga, kjer gib besedo išče, jo pripelje do krika in mu odgovarja. Tvorijo se forme, ki plavajoče misli vsrkajo in jih zapirajo v sistem pomenov, iz katerih pozneje občutki divje bežijo. Včasih ujeto, včasih oprto na ritem, včasih popolnoma prosto. Nastopajoči: ples: Anja Mejač igra: Voranc Boh upravljanje z glasbo: Tim Crnek cajon: Nino Mureškič // Kinosos // Slovenska kinoteka: Ni predstav Kinoteka: 18:45 / Mala dvorana: Whitney Houston, Nick Broomfield, Rudi Dolezal 21:00 / Mala dvorana: Grace Jones, Sophie Fiennes Kino Bežigrad ob 19.10: Ant-Man and the Wasp [Premierno!] V nadaljevanju uspešnice izpred treh let bomo končno izvedeli, odgovor na vprašanje, ki nas je pestil med ogledom zadnjih Maščevalcev, in sicer kje je Ant-Man? Medtem ko Scott Lang krmari med vlogo superheroja in vzornega očeta, Hope van Dyne in dr. Hank Pym potrebujeta njegovo pomoč v novi nujni misiji, v kateri skupaj z Oso odkrijeta skrivnosti svoje preteklosti. :O


text: Rdeči telefon Rdeči telefon je popularno ime za direktno povezavo med predsednikoma ZDA in Sovjetske zveze, ki so jo vzpostavili med hladno vojno. Kljub imenu rdeči telefon povezava nikoli ni bila telefonska, temveč je temeljila na prenosu tekstovnih sporočil. Na ta način sta lahko voditelja ZDA in SZ sporočila oblikovala v svojem jeziku, za prevod pa so poskrbeli prevajalci na naslovni strani. Med kubansko raketno krizo leta 1962 je postalo jasno, da je med glavnima jedrskima velesilama potrebno uvesti direktno linijo za komunikacijo. Pred tem je večina pogovorov potekala s pomočjo pisem in med samo krizo je čas za prevod teh pisem in pošiljanje odgovorov trajal predolgo. Ker bi to lahko povzročilo neprijetne zaplete in napačne interpretacije akcij druge strani, so se odločili za vzpostavitev direktne linije. Sistem je bil sprva sestavljen iz teleprinterjev, ki so informacije pošiljali po kodirani zvezi. Leta 1971 so sistem nadgradili s satelitsko povezavo, leta 1985 pa so za prenos začeli uporabljati telefaks. Najnovejša nadgradnja uporablja sistem elektronske pošte. Sistem je bil prvič uporabljen med arabsko - izraelsko vojno leta 1967, ko sta se obe strani obveščali o premikih vojaških sil, pa tudi v ostalih konfliktih, kjer sta ZDA ali Sovjetska zveza izvajali vojaške premike, ki bi lahko vznemirili nasprotno stran.


source: CulturaX

text: Zastavo Katarja bo na odprtju OI prvič nosila ženska | Dnevnik Medtem ko se Mednarodni olimpijski komite (Mok) dogovarja s Savdsko Arabijo, zadnjo državo, za katero ni znano, ali bo na olimpijske igre poslala tudi športnice, o udeležbi žensk, so v Katarju naredili še korak naprej. Za nosilko zastave so namreč določili strelko Bahiyo al-Hamad. 12. julij 2012 12:16 23. oktober 2012 6:55 12. julij 2012 12:16 Za nosilko zastave so Katarci določili strelko Bahiyo al-Hamad. (Foto: olympic.qa) Katar je bil doslej ob Bruneju in Savdski Arabiji edina država, ki na OI še ni poslala žensk. Mok je pred igrami dobil zagotovila Bruneja in Katarja, da bo letos drugače, Katarci pa so obljubo tudi držali. "Ponosna sem in vznemirjena, ker bom lahko predstavljala svojo državo in svoje sotekmovalce v reprezentanci," je po objavi katarskega olimpijskega komiteja, da bo prav ona nosila zastavo na slovesnem odprtju iger, povedala Al-Hamadova. Al-Hamadova je sicer ena najuspešnejših športnic te bogate zalivske države, v kateri v zadnjih letih veliko vlagajo v razvoj na športnem področju, tudi zaradi uspešne kandidature za nogometno svetovno prvenstvo leta 2022. Med razvoj štejejo tudi spodbujanje športnega udejstvovanja žensk. Na OI v Londonu so se sicer tako Al-Hamadova kot plavalka Nada Arkaji in atletinja Noor al-Malki uvrstile s posebnim povabilom Moka.


PIVCE ZA DEŽURNE PIVCE == MUSISIKA == Gala Hala, ob 21.00 Koncert: AUF WIEDERSEHEN (electro r’n’r; Srbija) ::: Petek začnemo na letnem odru, z beograjskim duom Auf Wiedersehen, ki na Metelkovo prihaja prvič. Uočili smo jih na letošnji Kontakt konferenci v Beogradu v sklopu bogatega koncertnega spremljevalnega programa, kjer so nas navdušili s svojim minimalističnim pristopom h glasbi, repetitivnim gruvom in energijo. Če bi jih predalčkali, bi jih lahko označili za cool-garage-disco-electro-minimal-dance-punk neki neki – lahko pa pozabimo na etikete in nam verjamete na besedo, da je njihov močan elektronski gruv v kombinaciji z rokenrol/bluz kitaro vreden ogleda. After: TORULSSON + KOBAYASHII Vstop prost do 22h, 3 € do polnoči, 5 € kasneje Klub Tiffany, ob 23.00 Sredi vročinskega vala sanjamo o Karibih! Neukročena strast in želja po osvajalskih pohodih na vroča telesa! V zraku je vonj po razvratu, prepleten z ognjem vročice, zavite v tančico strasti! To je Caribbean lust – edinstveni party poletja. Who is the biggest diva in paradise? Who will be the next Caribbean Queen? DJ MARINO Vstopnina/entrance: 3 eur 5 eur Ljubljanski Grad, ob 18.00 Koncert zasedbe ČEDAHUČI. Ustanovljena je bila leta 2012, ko se je predstavila z malo ploščo (EP) – s petimi pesmimi, ki so bile izjemno lepo sprejete tako na lokalnih in nacionalnih radijskih postajah kot med poslušalci. V naslednjih letih so se člani skoraj v celoti zamenjali, zasedba pa se tudi širi in krči glede na koncertne situacije, v katerih se znajdejo. Vstop prost. Par Brulček, ob 21.00 Koncert: Viktória Havay and the Cápok (HU) Zasedba Viktória Havay and the Cápok igra madžarsko ljudsko glasbo z modernim pridihom. Dan pred nastopom na festivalu Keltika v Cerknu bo zasedba odigrala dodaten koncert v ljubljanskem Prulčku.V sodelovanju s Balassijevim inštitutom - Kulturnim centrom Veleposlaništva Madžarske v Ljubljani. Trnfest 2018, ob 22.00 Koncert: FED HORSES >>>> Fed Horses so slovenska alternativna country skupina, ki se je vse od leta 2014 s svojim ljudskim melosom, zanimivim pristopom h country glasbi in radijsko izpiljeno zvočno podobo že dodobra ustalila v slovenskih ušesih, domačih prizoriščih in radijskih postajah. Z'stonj! Pritličje, ob 20.00 Celovečerec :: GPN GPN x Glitteris Hostel Celica, ob 20.00 Koncert: DAMIR MAZREK TRIO ::: Trio je nov projekt vsestranskega tolkalca Damirja Mazreka, ki se je ustvarjalno povezal s pianistom Dejanom Berdenom in multiinstrumentalistko Bajso Arifovsko. V svoji glasbi združujejo elemente tradicionalnih godb Balkana in jih spretno nadgrajujejo s sodobnimi kompozicijskimi prijemi ter improvizacijo. Glasbeniki so sodelovanje že ovekovečili na zgoščenki Sotočja, ki je izšla leta 2007 pri založbi Goga. Vstop prost. Stari Trg, ob 20.30 Jazz oder: Marjan Loborec Kvintet ::: Marjan Loborec je v vec kot 40 letih udejstvovanja preigral skoraj vse zvrsti zabavne glasbe, predvsem pa ga je zanimal jazz. Igral je v številnih zasedbah doma in v tujini, nazadnje nekaj casa pri Greentown Jazz Bandu, potem pa ustanovil svojo skupino, s katero je veliko nastopal in posnel štiri zgošcenke. Na plošcah in številnih koncertih s svojo skupino in gosti, priznanimi slovenskimi jazz glasbeniki, združuje izkušnje svoje generacije z mladostno svežino mlajših jazz glasbenikov in ponuja poslušalcem nostalgicno obujanje main stream jazza, klasicnega jazzovskega muziciranja 50-ih in 60-ih let. Sedaj je ob njegovi 70letnici in 50-letnici delovanja na slovenski jazz sceni izšla njegova tretja, jubilejna zgošcenka Final Decisions. Vstopnina: Brez vstopnine Klub Monokel, Metka, 30 urni-plesni maraton "Ustanova je družbena struktura, ki postavlja pravila za vedenje večje skupine ljudi. S pristojnostmi na plesišču poskuša posegati v javni prostor in ga vzgajati v skupnost. Za ustanovno skupščino sklicujemo 30-urni maraton." URADNE URE: Sejna soba 23.00 – 02.00 – NinaBelle 02.00 – 03.30 – Nina Hudej 03.30 – 05.00 – Nulla 05.00 – 07.00 – Commercial Break 07.00 – 09.30 – B L N Terasa 09.30 – 12.00 – Maša 12.00 – 14.00 – Nina Hudej 14.00 – 16.30 – NinaBelle 16.30 – 19.00 – Volk 19.00 – 21.00 – Nulla 21.00 – 23.00 – Commercial Break Sejna soba 23.00 – 02.00 – Maša 02.00 – 03.30 – B L N 03.30 – 05.00 – Volk Pravila plesišča niso arbitrarna, ampak jih sprejema in izvršuje zaupanja vredna skupnost. Prepovedano je vsakršno verbalno ali fizično nasilje, homofobija, transfobija, seksizem, nacionalizem, rasizem ali druge oblike zatiranj. Enkratna pristojbina 5 eur. == GLODALJIŠČE & KREATIVA == Alkatraz, Metka Reciklart: 4th Artistic Festival of Recycling and DIY Culture Program: 16:00 - 18:30 - Craft workshop: Making masks ( ̋papier mache ̋ technique) 16:00 - 23:00 - Silk screen printing corner 16:00 - 23:00 - Stand of the collective No-Border Craft 21.00 - Concert: Olfa mož (https://www.youtube.com/watch?v=1MaP4PveITw) 22.00 - Performative auction of the stuff created during the festival Pivnica Krakovc, ob 17.00 Polh rogovilež, predstava za otroke == KINOĆ == Kino Gledališče Bežigrad 17.00 KEKEC (BREZPLAČNA PROJEKCIJA) Slovenska kinoteka 21.30 Nadzor (Control) == PO SLOVENIJI == Koper, Bonifika ::: Veliki Open Air koncert BIJELO DUGME >>> V nekem časniku so zapisali, da so v nekdanji Jugoslaviji prodali več plošč kot pa je bilo gramofonov. Začelo se je s skupino Jutro, ki je prepričala največjo jugoslovansko založbo Jugoton, s katero so podpisali pogodbo. Naslov prvega singla je bil „Kad bi' bio bijelo dugme''. Po izdaji singla je menedžer skupine pregovoril Gorana Bregovića, naj se skupina preimenuje v Bijelo dugme. V Jugoslaviji so naredili to, kar je Elvis Presley naredil v Ameriki in Beatli v Angliji. Vrhnika, Bazen ::: Pozdravljeni ljubitelji dobrega! ::: Koncert: Jezdeci škrlatne kadulje! >>> Skupino sestavlja pet raznolikih glasbenikov, ki so se združili z nemenom preigravanja repertoarja legendarne ameriške glasbene skupine Gr 1000 ateful Dead. Uigrano zasedbo odlikuje kompakten zvok, ki se stilsko giblje med akustičnim rockom, bluegrassom in countryem, piko na i pa dodajo večglasno petje in psihedelični improvizacijski vložki. Glavna odlika skupine so v slovenščino prepesnjena besedila, ki tematike prestavljajo v lokalno okolje. Prispevek: 3€ Kamnik, več lokacij: KAMFEST Gornja Radgona, Radgonsko Poletje, vrt pred MC >>> Koncert: ŠKM BANDA. Vstop prost. Desinić, Hrvatska, Veliki Tabor Castle, IMPROCON 2018 (4th Congress Of Free Improvised Music, Arts & Thoughts, 10-14 August ) >>> Yes, it is happening again! On 15 July we are going to reveal the list of this year's participants. At this point we have 95 artists (musicians, dancers, poets, photo and video artists etc.) from 17 countries from Taiwan to Argentina, but there may some slight changes regarding the final numbers. == POZIV == POSTANI ČLAN MLADE* IN ČEDNE FEKK EKIPE!!! Si želite od blizu spoznati blišč in bedo filmskega sveta? Bi radi videli cel kup dobrih filmov? Potem je to priložnost ZA VAS! FeKK išče carske osebe, ki bi prostovoljile na festivalu med 20. in 25. avgustom v Ljubljani. Ponujamo vam oblico kvalitetnega minglanja s filmsko in kulturno srenjo ter veliko dobre stare zabave. Poleg tega vam lahko napišemo potrdilo za faks (FDV, filofaks ipd.) ter vas vsak dan nahranimo s pico in/ali falaflom. Že zdaj vam obljubimo, da dela ne bo preveč. Če imate torej t.i. mad skillze v prostovoljstvu, ne odlašajte in ne omahujte z odločitvijo! Prosimo vas, da prijave pošljete na naslov pia@fekk.si (do 10. 8. 2018, 23:59) Hvala & LP, Vaš FeKK


text: Relacija urejenosti je v matematiki dvočlena relacija ≤ v množici A, če veljata za poljubne elemente a, b in c množice lastnosti: Iz a ≤ b in b ≤ c sledi a ≤ c (tranzitivnost). Iz a ≤ b in b ≤ a sledi a = b (antisimetričnost). Velja a ≤ b ali b ≤ a (stroga sovisnost). Relacija urejenosti je torej po definiciji vsaka relacija, ki je delno urejena in strogo sovisna. Zaradi njene podobnosti z intuitivno urejenostjo realnih števil (po velikosti) ji pravimo tudi relacija linearne urejenosti ali relacija popolne urejenosti. Za končne množice A je Hassejev graf relacije urejenosti kar navpičen. Množici A z relacijo urejenosti ≤ pravimo urejena množica. Zgledi Relacija urejenosti je verjetno najbolj intuitivna od vseh relacij, zato zgledov ni težko najti: katerakoli množica realnih števil je urejena za običajno relacijo ≤ (tj. relacijo »prvo število ni večje od drugega«); množica besed v slovarju je urejena leksikografsko, se pravi po abecedi; množica kompleksnih števil je urejena za relacijo leksikografske urejenosti, definirane kot a + i·b ≤ c +i·d, če velja bodisi a < c, bodisi a = c in b ≤ d. Zanimivo je, da se, za razliko od realnih, kompleksnih števil kljub temu ne da dobro urediti. Viri in opombe Relacije


text: ŠOLA V NARAVI NOVIGRAD 5. DAN | OŠ Toneta Čufarja Jesenice ŠOLA V NARAVI NOVIGRAD 5. DAN 9. 9. 2016 Katja Svetlin Piščanec Vožnja z ladjo? Neprecenljiva izkušnja. Po zajtrku smo se peš odpravili v Novigrad, kjer smo se vkrcali na turistično ladjico, s katero smo se odpeljali v Poreč. Vozili smo se slabo uro. Ozke primorske mestne ulice so nas vodile do mestnega akvarija in terarija, kjer smo se najbolj navdušili nad strupenim morskim pajkom in jeguljo ter kačami in tarantelo. V pričakovanju dobrega nakupa smo se odpravili na rivo. Tam smo nakupili presenečanja, s katerimi vas bomo razveselili v soboto. Uživali smo v vožnji z ladjo, na našo željo pa nas je kapitan zapeljal do bližine našega letovišča, kjer smo z ladje poskakali v vodo in odplavali na obalo. Učitelji so rekli, da si to lahko privoščimo, ker v morju pri Novigradu plavajo najbolj žlahtni delfini v Jadranu. Skupaj smo ugotovili, da je bil preizkus plavanja po našem mnenju najbolj naporna športna disciplina, smo se uspešno spopadli z njo. Domov prihajamo s celo vrsto odličij: 19 zlatimi, 21 srebrnimi in 16 bronastimi delfinčki. Večer se bliža zelo hitro. Nestrpno čakamo na podelitev nagrad, skeče, pevske točke in ples. Zelo se nam mudi, jutri pa več o zabavi.


text: Če iščete dobro pozicioniran hotel v Davao, potem bo pravšnji za vas Hotel Vicente. Od tod lahko obiskovalci dostopajo do vsega, kar lahko to živahno mesto ponudi. Gostje hotela imajo možnost, da uživajo v ogledovanju zanimivih mestnih atrakcij: Sul Orchids, Cerkev Iglesia Ni Cristo, Bolnišnica Davao Doctors. V Hotel Vicente naredijo vse, da se bodo gostje počutili prijetno in udobno. To je zaradi tega, ker se hotel trudi ponuditi najboljše storitve. Med najboljšo dodatno ponudbo hotela sodi: infrastruktura za invalide, ogledi, parkiranje s strežbo, hotelski/letališki prevoz, sobna postrežba. Pridite v eno od 27 prijetnih sob in se za nekaj časa izognite vsakodnevnemu stresu. V njih so na voljo tudi satelitska/kabelska TV, hladilnik, sobe za nekadilce, tuš, mini bar. Poleg tega so v hotelu na voljo možnosti za rekreacijo, tako da vam med bivanjem v njem nikakor ne bo dolgčas. Če iščete udobno namestitev v Davao, naj Hotel Vicente postane vaš dom, medtem ko boste od doma.


A LIST OF EXPRESSIONS / Lista ekspresij design illustration ilustracija oblikovanje painting slikanje EXPRESSIONS IN DETAILS (tags) / Ekspresije v detajlih (oznake) advertising animatorji art teaching art therapy arts therapy Bled books čipke Cuteable Cuteplay Dane decor dekor diy dom eko Etsy event exhibition ex-tempore festival fotografije fototerapija greeting cards hand-made ideje Inspired Studios interesi interests international izdano JSKD kampus kindergarten teaching knjige knjižnica kolaž Koper lecture likovna pedagogika likovna terapija Ljubljana Logatec magazine Malinov dol Marezige market mednarodno Medvode MKL MOL Mortal Muses oš painting Pedagoška fakulteta photo therapy photos Piran pomlad poučevanje predavanje prireditev prispevek project projekt Ptuj published razstava reklama revija ringaraja.net ročno izdelano sejem shop slikanje Slovenske Konjice Sora spletna stran spring stil trgovina triglavski narodni park Trzin umetnostna terapija ustanovitev ustvarjalna srečanja ustvarjalnice Veris voščilnice Vrhnika vzgojiteljica website Zagreb WANT TO KNOW MORE? WRITE TO ME... / Želite izvedeti več? Pišite mi... Please, use one of the translating programs to translate this page. Thank you for your understanding... Entries in arts therapy


text: Aktualne video delavnice: Trenutno ni razpisanih novih video delavnic. Vaš interes lahko izrazite v spodnjem obrazcu in obvestili vas bomo o naslednjem terminu. Delavnice se izvajajo v Ljubljani, v majhnih skupinah, ki omogočajo kakovostno podajanje znanja. Odvijajo se v dveh zaporednih dneh (petek – 16h do 21h in sobota – 9h do 14h) in trajajo deset učnih ur. V primeru velikega zanimanja, lahko delavnico organiziramo tudi izven Ljubljane..


- sredstva občinskega proračuna.


text: FOTO: Sneg in prevrnjeni tovornjaki Sneženje po Sloveniji še vedno ovira promet. Prelaz Vršič je zaradi proženja snežnih plazov zaprt. Nekateri vaščani morajo do trgovine hoditi 3 kilometre. Trenutno uporabljate Adobe Flash Player verzije 8.Za napredno uporabo našega novega predvajalnika priporočamo Adobe Flash Player 9, ki omogoča celozaslonski ogled in najboljšo kvaliteto videa. Priporočamo najnovejšo različico Adobe Flash Player verzije 9, ki si ga lahko brezplačno naložite tukaj Video Posnetke avtobusa, ki se ni uspel povzpeti na vrh klanca (Foto: Vida Maksimović) Ceste na Štajerskem in v Prekmurju so kljub sneženju normalno prevozne. V zimski službi Cestnega podjetja Maribor so povedali, da je na njihovem območju zapadlo od pet do 15 centimetrov snega, doslej so opravili dve pluženji s posipom, na terenu pa je trenutno 30 plužnih enot. Sneg v Velenju (Foto: Tony C.) Po podatkih zimske službe Cestnega podjetja Murska Sobota je v Prekmurju, kjer zaradi vetra prihaja do manjših snežnih zametov, zapadlo okrog pet centimetrov snega, plužne enote pa pravkar zaključujejo prvo pluženje in posip prednostnih cest. Proti večeru bodo opravili še eno pluženje. Na prekmurskih cestah je previdnost v prometu potrebna na izpostavljenih mestih, zlasti pri objektih in ob gozdovih. Sneg v Pavli vasi (Foto: Jože Hren) Eden izmed bralcev nas je opozoril na nesplužene ceste. Na Malkovcu (Pavla vas) je zapadlo mnogo snega, ceste pa prav tako niso očiščene. Vaščani morajo do trgovine ali pošte hoditi kar 3 kilometre. Tudi poštarji ne dostavljajo pošte, je opozoril bralec. Tudi na Celjskem sneženje še ni prenehalo. Tekom dneva je v nižje ležečih predelih zapadlo od 10 do 15 centimetrov snega, v višje ležečih predelih pa več kot 20 centimetrov. Zaradi snežnih zametov je za tovorna vozila še vedno zaprta regionalna cesta Podplat–Poljčane. Za tovorna vozila in avtobuse sta zaradi snega na vozišču zaprti regionalni cesti Ločica–Kamnik in Stahovica–Črnivec–Gornji Grad. Sicer je na terenu več kot 50 plužnih enot, ki skrbijo za pravočasno pluženje in posipanje cest. Zaprte ceste po državi Zaradi burje je zaprta hitra cesta med razcepom Nanos in priključkom Selo. Na cesti Razdrto–Podnanos–Ajdovščina–Selo je prepovedan promet za kamp prikolice, hladilnike, vozila s ponjavami in avtobuse. (Foto: Domen Rogina) Na regionalni cesti Ajševica–Tri Hiše–Vogrsko je prepovedan promet za kamp prikolice, hladilnike in vozila s ponjavami, promet pa je tudi upočasnjen na avtocesti med Razdrtim in Koprom. Na cesti Kamnik–Ločica in Kamnik–Gornji Grad je prepovedan promet za vozila nad 7 ton in pol. Na mejnem prehodu Petrina je zaradi zimskih razmer na hrvaški strani prepovedan promet za tovorna vozila. Na prelazih Ljubelj in Jezersko je prepovedan promet tudi za vse priklopnike, prelaz Vršič pa je zaprt zaradi možnosti proženja snežnih plazov. Zaprta je tudi cesta Ajševica–Rožna Dolina. Na Dolenjskem, v Beli krajini, Posavju in na Kočevskem močno sneženje Dolenjska: cesta Mirna Peč–Trebnje (Foto: Špela Zupan) Kot je povedal Anton Hrastar, direktor področja vzdrževanja cest pri novomeškem CGP, ki skrbi za ceste celotnega območja, njihove ekipe ves čas krožijo po terenu, kljub njihovemu posredovanju pa se zaradi vetra na cestiščih nabira sneg. Po podatkih novomeške policijske uprave zimske službe ceste posipavajo. Sneženje sicer promet ovira, vendar ta poteka mirno, davi pa so policisti obravnavali pet prometnih nesreč z manjšo materialno škodo.– Zaradi prevrnjenega tovornega vozila je na glavni cesti Velenje–Mislinja, na mislinjskem klancu popolna zapora, so sporočili iz Prometno-informacijskega centra za državne ceste. Na cestiščih v Posavju se nabira sneg, zimske službe pa ceste posipavajo. Promet je umirjen, na policijski upravi Krško pa svetujejo previdnost in zimsko opremo. Do 8.30 so našteli devet prometnih nesreč, ki so se končale z materialno škodo. Na Kočevskem, kjer je včeraj zapadlo skoraj pol metra snega, preko noči pa še dodatnih dobrih deset centimetrov, še vedno močno sneži, glavne ceste so normalno prevozne, lokalne pa nekoliko manj. Po podatkih tamkajšnje policije prometnih nesreč preko noči in davi niso zaznali, prevoznost cest pa je primerna zimskim pogojem, opozarjajo.


Rezultati 1 - 24 od 121 20 24 40 80 200 Žaromet levi, Mazda 6 Žaromet levi, Mazda 6 od 2003 naprej Airbag zavesa leva Mazda 2 Airbag zavesa leva Mazda 2 2008 Računalnik, Mazda 3 Računalnik, Mazda 3 Letnik 2006 Kolektor izpušni s katalizatorjem in lambda sondo Mazda 3 1,6 Kolektor izpušni s katalizatorjem in lambda sondo Mazda 3 1,6 2006 Avtoradio, Mazda 2 Alternator, Mazda 3 Alternator, Mazda 3 1,6 2006 Zaganjač, Mazda 3 Zaganjač, Mazda 3 1,6 2006 Kompresor klima, Mazda 3 Kompresor klima, Mazda 3 1,6 2006 Menjalnik, Mazda 3; 1,6 Menjalnik, Mazda 3; 1,6 2006 Sklopka, Mazda 3 Sklopka, Mazda 3 1,6 2006 Most z volanskim drogom, Mazda 3 Most z volanskim drogom, Mazda 3 2006 ABS črpalka, Mazda 2 ABS črpalka Mazda 2 2008 Alternator, Mazda 6 2,0 d Alternator, Mazda B 2500 Menjalnik, Mazda 323 1,5 Rabljeni avtoodel, 1996 Zaganjač, Mazda 323 1,4 Zaganjač, Mazda B 2500 Zaganjač, Mazda 626 GE Zaganjač, Mazda 626 2,0 TD Zaganjač, Mazda 6 2,0 TD Kompresor klime, Mazda 323 1,4 Kompresor klime, Mazda 2 1,25 ABS črpalka, Mazda Premacy Vakum črpalka, Mazda 6 2,0 D


text: 2416. Odlok o spremembah in dopolnitvah Občinskega prostorskega načrta Občine Tržič (4. spremembe), stran 7701. Občinski svet Občine Tržič je na podlagi Zakona o prostorskem načrtovanju (ZPNačrt-A, Uradni list RS, št. 33/07, 108/09 in ZPNačrt-B, 57/12) 10. in 18. člena Statuta Občine Tržič (Uradni list RS, št. 19/13, 74/15) na 32. redni seji dne 14. 6. 2018 sprejel o spremembah in dopolnitvah Občinskega prostorskega načrta Občine Tržič (4. spremembe) (predmet spremembe) S tem odlokom se sprejme 4. spremembe in dopolnitve Občinskega prostorskega načrta za Občino Tržič (Uradni list RS, št. 35/16, 74/16, 18/17, 30/17). Spremembe in dopolnitve so prikazane v tekstualnem delu OPN. (obseg spremembe) Spremembe in dopolnitve OPN se nanašajo na pogoje umestitve objektov znotraj EUP LOK 03. (posebni prostorski izvedbeni pogoji) V 121. členu OPN se v tabeli pri EUP LOK 03 Loka – gospodarska cona v 1) točki črta zadnji stavek in doda nova točka 4): LOK 03 Loka gospodarska cona Objekti (tudi dozidave in nadzidave) morajo biti odmaknjeni od parcelnih meja vsaj 5,00 m. Manjši odmik je mogoč s soglasjem lastnika sosednje parcele, vendar ne manjši od 3,00 m.